
	讜讗驻讬诇讜 讬讜专砖. 砖诇 诪诇讜讛. 诪讜讞诇. 砖讛诇讜讛 诇讗 谞转讞讬讬讘 诇诇讜拽讞 讻诇讜诐 讗诇讗 诪讞诪转 讛诪讜讻专 讜讛专讬 诪讞诇讜 讗爪诇讜 专''诪 诇讬转 诇讬讛 讚砖诪讜讗诇 讛诇讻讱 住诪讻讛 讚注转讛 讜诇讗 讞讬讬砖讬谞谉 讚诇诪讗 讗讝讬诇 讜诪讞讬诇 诇讬讛 讜专讘谞谉 讗讬转 诇讛讜 讚砖诪讜讗诇 讛诇讻讱 诇讗 住诪讻讛 讚注转讛 讚住讘专讛 讗讝讬诇 讜诪讞讬诇 诇讬讛: 讗讬转 诇讛讜 讚砖诪讜讗诇 讚讗讬 讘注讬 讗讝讬诇 讜诪讞讬诇 诇讬讛: 讜讛讻讗 讘讗砖讛 拽讗 诪讬驻诇讙讬. 讻诇讜诪专 讗诐 讛讬讛 诪拽谞讛讜 拽专拽注 讘讚诪讬 砖讟专 讝讛 讜讚讗讬 诇讗 拽谞讛 讛诪诇讜讛 讗转 讛拽专拽注 讚诇讗 住诪讻讛 讚注转讗 讚讘注诇 拽专拽注 讗讘诇 讘讗砖讛 住讘专 专''诪 讚住诪讻讛 讚注转讛 讚讻讬讜谉 讚讗讬转转讬讛 讗谞讗 诇讗 砖讘讬拽 诇讚讬讚讬 讜诪讞讬诇 诇讗讞专讬谞讬: 讘诪注诪讚 砖诇砖转谉. 讗诪专 诇讜 讻谉 拽谞讛 讜讗讬谉 讟注诐 讘讚讘专 讚讛讗 讞讚 讛讜讗 诪转诇转 诪讬诇讬 讚砖讜讬谞讛讜 专讘谞谉 讛诇讻转讗 讘诇讗 讟注诪讗 讘诪住' 讙讬讟讬谉: 讘驻拽讚讜谉. 讚讗讬转讬讛 讘注讬谉 讜住诪讻讛 讚注转讗 讚诪拽讘诇: 谞讬诪讗 讻转谞讗讬. 讘诪拽讚砖 讘诪诇讜讛: 讛转拽讚砖讬 诇讬 讘砖讟专. 讙专住 讜诇讗 讙专住 讛讻讗 讘砖讟专 讞讜讘: 讗讬谞讛 诪拽讜讚砖转. 讜讗驻讬' 讛谞讬讬专 砖讜讛 驻专讜讟讛 讚诇讗讜 讚注转讛 诇讛转拽讚砖 讘驻专讜讟转 讛谞讬讬专 讗诇讗 讘诪讛 讚讻转讬讘讗 讘讬讛: 专' 讗诇注讝专 讗讜诪专 诪拽讜讚砖转. 讜讗驻讬' 讗讬谉 讘谞讬讬专 砖讜讛 驻专讜讟讛 讻讚诪驻专砖 讟注诪讗 诇拽诪谉 讗讬 诪砖讜诐 讚诪拽讚砖 讘诪诇讜讛 诪拽讜讚砖转 讗讬 诪砖讜诐 讻讚诪砖谞讬谞谉 诇拽诪讬讛: 砖诪讬谉 讗转 讛谞讬讬专. 讚讚注转讛 谞诪讬 讗谞讬讬专: 拽砖讬讗 讚专''诪 讗讚专''诪. 讚讛讗 转谞讬讗 诇注讬诇 讛转拽讚砖讬 诇讬 讘砖讟专 讞讜讘 专''诪 讗讜诪专 诪拽讜讚砖转: 讗诇讗 诇讗讜 讘砖讟专 讞讜讘 讚讬讚讛. 砖讬砖 诇讜 诪诇讜讛 注诇讬讛: 讘砖讟专 砖讗讬谉 诇讜 注讚讬诐 注诇讬讜. 砖讟专 讗讬专讜住讬谉 拽讗诪专 砖讻转讘 诇讛 注诇 讛谞讬讬专 讛专讬 讗转 诪拽讜讚砖转 诇讬 讜诇讗 讛讞转讬诐 注诇讬讜 注讚讬诐 讗诇讗 诪住专讜 诇讛 讘驻谞讬 注讚讬诐 驻诇讜讙转讗 讚专''诪 讜专讘讬 讗诇注讝专 讘诪住讻转 讙讬讟讬谉 讙讘讬 讙讟 讚拽讗诪专 专' 讗诇注讝专 讗注''驻 砖讗讬谉 注诇讬讜 注讚讬诐 讗诇讗 谞转谞讜 诇讛 讘驻谞讬 注讚讬诐 讻砖专 砖讗讬谉 讛注讚讬诐 讞讜转诪讬诐 注诇 讛讙讟 讗诇讗 诪驻谞讬 转拽讜谉 讛注讜诇诐: 讻专转讬. 诪砖讜讬 诇讬讛 住驻专 讻专讬转讜转: 诪住驻拽讗 诇讛讜 讘讛讗讬 讗讬 讻专''诪 讗讬 讻专讘讬 讗诇注讝专. 讜住讘讬专讗 诇讛讜 讚讚注转讛 谞诪讬 讗谞讬讬专讗 讛诇讻讱 砖诪讬谉 讻讜' 讜诇驻讬 讛转讬专讜抓 讛讝讛 谞专讗讛 讘注讬谞讬 讚诇讗 讙专住 讘讛讗 讚专讘谞谉 讜讗诐 诇讗讜 讗讬谞讛 诪拽讜讚砖转 讗诇讗 讜讞讻''讗 砖诪讬谉 讗转 讛谞讬讬专 讗诐 讬砖 讘讜 砖讜讛 驻专讜讟讛 诪拽讜讚砖转 讜讘讗讬谉 砖讜讛 诪讬讚讬 诇讗 讗讬讬专讬 诪砖讜诐 讚诪住驻拽讗 诇讛讜 讘讛讛讬讗 讗讬 讻专''诪 讗讬 讻专' 讗诇注讝专 讜讛砖转讗 讘讬砖 讘讜 讛讜讗 讚讗转讜 诇讗讬驻诇讜讙讬 讚讗诐 讬砖 讘谞讬讬专 砖讜讛 驻专讜讟讛 诪拽讜讚砖转 讘转讜专转 讻住祝 讚讚注转讬讬讛讜 谞诪讬 讗谞讬讬专: 砖讻转讘讜. 诇砖讟专 讗讬专讜住讬谉 砖诇讗 诇砖诪讛: 讬爪讬讗讛 讘注讬谞谉 诇砖诪讛. 讚讻转讬讘 (讚讘专讬诐 讻讚) 讜讻转讘 诇讛 诇砖诪讛 讛讜讗: 砖诇讗 诪讚注转讛. 诇讗 讬讚注讛 讻砖谞讻转讘: 专讘讗 讜专讘讬谞讗 讗诪专讜 诪拽讜讚砖转. 讟注诪讬讬讛讜 诪驻专砖 讘驻''拽 (诇注讬诇 讚祝 讟:) 诪讛 讬爪讬讗讛 诇讗 讘注讬谞谉 讻转讬讘讛 诪讚注转讛 砖讛专讬 讘注诇 讻专讞讛 诪讙专砖讛 讗祝 讛讜讬讛 讻讜': 讗讬谞讛 诪拽讜讚砖转. 诪讛 讬爪讬讗讛 讘注讬谞谉 讘讻转讬讘转 讛讙讟 讚注转 诪拽谞讛 讚讛讬讬谞讜 讘注诇 砖诪拽谞讛 讗转 讛讗砖讛 诇注爪诪讛 讘讙讟 讝讛 讗祝 讛讜讬讛 讘注讬谞谉 讚注转 诪拽谞讛 讜讛讬讗 讛讗砖讛 砖诪拽谞讛 讗转 注爪诪讛 诇讘注诇 讘砖讟专 讝讛: 讻讛谞讬 转谞讗讬. 诪拽讚砖 讘诪诇讜讛 讚砖诪注转讬讛 讚专讘: 砖讬专讬谉. 讗爪注讚讛 诪转专讙诪讬谞谉 砖讬专讬谉 (讘诪讚讘专 诇讗): 讜讗拽讚砖 讗谞讬 诇讱. 讘砖讻专 驻注讜诇转讱 砖讛讝讛讘 诪砖诇讛 讛讜讗: 讗讜转讜 诪诪讜谉. 砖讬讞讝讬专诐 诇讛 诇讗讞专 砖讙诪专诐: 诪讻诇诇 讚转''拽 讗驻讬诇讜 讗讜转讜 诪诪讜谉 谞诪讬 诇讗. 讘转诪讬讛 讻诇讜诪专 诪讻诇诇 讚讻讬讜谉 砖注砖讗谉 讚拽讗诪专 专''诪 讗祝 注诇 驻讬 砖诇讗 讘讗讜 诇讬讚讛 拽讗 诪转诪讛 讗诇讗 讘诪讗讬 讘讜 诪拽讚砖讗: 讗诇讗 讘诪拽讚砖 讘诪诇讜讛 拽诪讬驻诇讙讬. 讜讛讻讗 诪讗讬 诪诇讜讛 讗讬讻讗 讚拽住讘专讬 讻讜诇讛讜 讬砖谞讛 诇砖讻讬专讜转 诪转讞诇讛 讜注讚 住讜祝 讻诇 驻专讜讟讛 讜驻专讜讟讛 讻砖谞讙诪专讛 谞转讞讬讬讘 讘讛 讘注诇 讛诪诇讗讻讛 诇驻讜注诇 讘砖讻讬专讜转 注砖讬讬转 讛诪诇讗讻讛 讛诇讻讱 讻砖诪讞讝讬专谉 诇讛 讛讛讜讗 讛讜讬讗 诇讛 诪诇讜讛 诇诪驻专注:





转讜住驻讜转





	讛诪讜讻专 砖讟专 讞讜讘 诇讞讘讬专讜 讜讞讝专 讜诪讞诇讜 诪讞讜诇. 讬''诪 讛讬讬谞讜 讟注诪讗 讚诪讞诇讜 诪讞讜诇 诪砖讜诐 讚拽谞讬谉 砖讟专 讗讬谞讜 讗诇讗 诪讚专讘谞谉 讜诇讗 讗诇讬诐 诇讛驻拽讬注 讻讞 讛专讗砖讜谉 砖诇讗 讬讜讻诇 诇诪讞讜诇 讗讜转讜 讜讻谉 诪砖诪注 讘驻专拽 . 诪讬 砖诪转 (讘''讘 讚祝 拽诪讝:) 讚拽谞讬谉 砖讟专讜转 讗讬谞谉 讗诇讗 诪讚专讘谞谉.: 讻讬 拽讗诪专 专讘 讘驻拽讚讜谉 讗讘诇 讘诪诇讜讛 诇讗. 讜讗''转 讗诪讗讬 诇讗 拽讗诪专 讚讻''注 讻讬 拽讗诪专 专讘 讗驻讬诇讜 讘诪诇讜讛 讜讛讻讗 诪讬讬专讬 讘诪注诪讚 砖诇砖转谉 讜拽诪讬驻诇讙讬 讘讚砖诪讜讗诇 讚讗诪专 讗驻讬' 讬讜专砖 诪讜讞诇 讗''谞 住讘专讬 讻砖诪讜讗诇 讜讘住诪讻讛 讚注转讛 拽讗 诪讬驻诇讙讬 讜讻讚讗诪专 诇注讬诇 讗诇讗 诪讚诇讗 拽讗诪专 讛讻讬 砖诪注 诪讬谞讛 讚讗驻讬' 砖诪讜讗诇 诪讜讚讛 讚讛诪拽谞讛 诇讞讘讬专讜 讘诪注诪讚 砖诇砖转谉 讜诪讞诇讜 讗讬谞讜 诪讞讜诇 讜讛讗 讚拽讗诪专 诇注讬诇 讛诪讜讻专 砖讟专 讞讜讘 诇讞讘讬专讜 讜讞讝专 讜诪讞诇讜 诪讞讜诇 讛讬讬谞讜 讚讜拽讗 讻砖讗讬谉 讛诇讜讛 讘驻谞讬谞讜 讘砖注讛 砖诪讻专 诇讜 讗转 讛砖讟专: 讗讬诇讬诪讗 讘砖讟专 讞讜讘 讚讗讞专讬诐 拽砖讬讗 讚专''诪 讗讚专''诪. 讜讗诐 转讗诪专 讜诪讗讬 拽讜砖讬讗 诇讬砖谞讬 讚诇注讬诇 诪讬讬专讬 讚讗诪专 诇讬讛 拽谞讬 诇讱 砖讟专 讜讻诇 砖讬注讘讜讚讬讛 讜讛讻讗 诪讬讬专讬 讚诇讗 讗诪专 诇讬讛 讜讬''诇 砖讛讬讛 转讜驻住 诇讚讜讞拽 诪讗讞专 砖讛诇砖讜谞讜转 砖讜讬诐 诇讜诪专 砖讗讬谞诐 讘住讬讙谞讜谉 讗讞讚: 讜专讘谞谉 诪住驻拽讗 诇讛讜 讻讜': 诇驻讬专讜砖 ... 讝讛 诇讗 讙专住 讘诪讬诇转讬讬讛讜 讜讗诐 诇讗讜 讗讬谞讛 诪拽讜讚砖转 讚讛讗 讗驻讬诇讜 诇讬讻讗 讘谞讬讬专 砖讜讛 驻专讜讟讛 爪专讬讻讛 讙讟 诪住驻拽 讚砖诪讗 注讚讬 诪住讬专讛 讻专转讬 讻专''讗 讚讗讬 讗诪专转 讚讗讬谉 爪专讬讻讛 讙讟 讗''讻 拽讗讬 讻专''诪 讚讗诪专 注讚讬 讞转讬诪讛 讻专转讬 诪讻诇 讜讻诇 讜讗''讻 诪讗讬 讛讗讬 讚拽讗诪专 诪住驻拽讗 诇讛讜 讗讬 讻专''诪 讗讬 讻专' 讗诇注讝专: 砖诪讬谉 讗转 讛谞讬讬专. 讜讚讜拽讗 讗诇讬讘讗 讚专讘谞谉 讗诪专讬' 讚砖诪讬谉 讗转 讛谞讬讬专 讗讘诇 诇专''诪 讗驻讬' 讗讬讻讗 讘谞讬讬专 砖讜讛 驻专讜讟讛 讗讬谞讛 诪拽讜讚砖转 讚讗诪专 注讚讬 讞转讬诪讛 讻专转讬 讛拽讬讚讜砖讬谉 讜讗''转 诇专讘谞谉 讗诪讗讬 砖诪讬谉 讗转 讛谞讬讬专 讗驻讬诇讜 讻讬 诇讬讻讗 讘谞讬讬专 砖讜讛 驻专讜讟讛 诪拽讜讚砖转 诪住驻拽 讻专讘讬 讗诇注讝专 讚讗诪专 注讚讬 诪住讬专讛 讻专转讬 讜讬''诇 讚诇讝讛 诪讛谞讬 讗诐 讛讬讛 讘讜 砖讜讛 驻专讜讟讛 诪拽讜讚砖转 拽讬讚讜砖讬谉 讙诪讜专讬谉 讗讘诇 讗诐 讗讬谞讜 砖讜讛 驻专讜讟讛 讗讬谞讛 诪拽讜讚砖转 讻讬 讗诐 诪住驻拽 诇讛爪专讬讻讛 讙讟 讗诐 谞砖讗转 诇讗讞专: 讚讻''注 讬砖谞讛 诇砖讻讬专讜转 诪转讞诇讛 讜注讚 住讜祝. 讗讬谉 诇讚拽讚拽 诪讻讗谉 讚讛诇讻讛 讚讬砖谞讛 诇砖讻讬专讜转 诪转讞诇讛 讜注讚 住讜祝 讚讛讗 诇讗 讛讜讛 诪爪讬 诇诪讬诪专 讚讻''注 讗讬谞讛 诇砖讻讬专讜转 讚讗''讻 诪''讟 讚诪''讚 讗讬谞讛 诪拽讜讚砖转 讗讱 讬砖 诇讛讘讬讗 专讗讬讛 讚讛诇讻讛 讚讬砖谞讛 诇砖讻讬专讜转 诪转讞诇讛 讜注讚 住讜祝 诪讛讛讬讗 讚驻''拽 讚诪住讻转 注''讝 (讚祝 讬讟:) 转谞谉 讛讙讬注





专诪讘"谉

讘诪诇讜讛 注诇 驻讛 讘诪讗讬 驻诇讬讙讬 讘讚专讘 讛讜谞讗. 讬砖 讗讜诪专讬诐 讚诪谞讛 诇讬 讘讬讚讱 转谞讛讜 诇驻诇讜谞讬 讘诪注诪讚 砖诇砖转谉 讗讬谞讜 讬讻讜诇 诇诪讞讜诇 砖讗诐 讗转讛 讗讜诪专 诪讞诇讜 诪讞讜诇 讘诪诇讜讛 注诇 驻讛 谞诪讬 讘讚砖诪讜讗诇 驻诇讬讙讬 讜讛讬讻讬 讗诪专转 住讘专讬谉 专讘谞谉 讻讬 讗诪专 专讘 讘驻拽讚讜谉 讗讘诇 讘诪诇讜讛 诇讗 讗讬 谞诪讬 住讘专讬 专讘谞谉 讛"讛 讘诪诇讜讛 讗讬谞讛 诪拽讜讚砖' 诪砖讜诐 讚砖诪讜讗诇 讜讬讻讜诇 讗谞讬 诇讚讞讜转 讜诇讜诪专 讚拽讬"诇 讘讙诪专' 讚讘诪注诪讚 砖诇砖转谉 讗讬 拽谞讛 住诪讻讛 讚注转讛 讜诪拽讜讚砖转 讚诪讬诪专 讗诪专讛 讛讗讬 讻讬讜谉 讚砖谞讬讛诐 讛讬讜 砖诐 讻住讬驻讛 诇讛 诪诇转讗 讚诪讛讚专 讘讛讜 讜诪砖讜诐 讛讻讬 爪专讬讻讬谉 诇诪讬诪' 讚专讘谞谉 住讘专讬 讚讘诪诇讜讛 诇讗 转拽谞讜 诪注诪讚 砖诇砖转谉 讜讗诐 讻讚讘专讬 讝讛 讜讗诐 讻讚讘专讬 讝讛 拽砖讛 诇讬 诇诪讗讬 讚拽"诇 讚专讘 讘讬谉 讘驻拽讚讜谉 讘讬谉 讘诪诇讜讛 讗诪专讛 诇砖诪注转讬' 讛诪拽讚砖 讘诪诇讜讛 讚讗讞专讬' 讘诪注诪讚 砖诇砖转谉 诪拽讜讚砖转, 讜讛讬讛 诇讜 诇专讘讬' 讛讙讚讜诇 讝"诇 诇讻转讜讘 讝讛. 
诇驻讬讻讱 谞"诇 讚诇注讜诇诐 讬讻讜诇 诇诪讞讜诇 讜诇讗 住诪讻讛 讚注转讛 讻专讘谞谉 讜讻讬 讗讬爪讟专讬讱 讘讙诪专' 诇诪讬诪专 讘讚专讘 讛讜谞讗 讗诪专 专讘 驻诇讬讙讬 讗诇讬讘' 讚讛谞讛讜 驻讬专讜拽讬 拽诪讗讬 讚讗诪专讬 拽诪驻诇讙讬 讘讚专讘 讜讘讚专讘 驻驻讗 讗讘诇 讗诇讬讘' 讚驻讬专讜拽' 讘转专讗 讜讚讗讬 讘诪诇讜讛 注诇 驻讛 讜讘诪诇讜讛 讘砖讟专 转专讜讬讬讛讜 讘讚砖诪讜讗诇 拽诪驻诇讙讬 讜讗诐 转讗诪专 转专转讬 诇诪讛 诇讬 讞讚讗 诇讛讜讚讬注讱 讻讞讜 讚专' 诪讗讬专 讜讞讚讗 诇讛讜讚讬注讱 讻讞谉 讚专讘谞谉 讚讗驻讬' 讘诪诇讜讛 讘砖讟专 诪讞诇讜 诪讞讜诇 讜诇专' 诪讗讬专 讗驻讬' 注诇 驻讛 诪讞诇讜 讗讬谞讜 诪讞讜诇 讗讬 谞诪讬 讚专' 诪讗讬专 讘诪诇讜讛 注诇 驻讛 讻讚驻讬' 专砖"讬 讘讙诪专' 诇讗砖诪讜注讬谞谉 诇讗 砖谞讗 诪诇讜讛 讜诇讗 砖谞讗 驻拽讚讜谉 讜专讘谞谉 讻讟注诪讬讬讛讜 诪砖讜诐 诪讞讬诇讛 讜诇讗 住诪讻讛 讚注转讛 讜诪砖讜诐 讚转驻讬住 讘讙诪专' 砖讬讟讛 讻诇讬砖谞' 拽诪讗 讚诪驻专砖讬 讟注诪' 讚专讘谞谉 诪砖讜诐 讚诇讗 拽谞转讛 讘注讬 诇驻专讜砖讛 讗祝 诇讛谞讱 诇讬砖谞讬 讗讘诇 诇驻讬专讜拽讬 讘转专讗讬 讚专讘讬 诪讗讬专 讻讚诪讜拽讬 讚诇讗 砖谞讗 诪诇讜讛 讜诇讗 砖谞讗 驻拽讚讜谉 诇专讘谞谉 诇讗 爪专讬讻讛 诇讬讛 诇诪讬诪专 讟注诪讬讬讛讜 诪砖讜诐 讚砖诪讜讗诇, 讻谞"诇.
讜讛讬讬谞讜 讚转谞讬讗 讘驻"拽 拽讚砖讛 讘诪砖讻讜谉 诪拽讜讚砖转 讜驻讬专砖谞' 讘讙诪专' 讛转诐 讘诪砖讻讜谉 讚讗讞专讬诐 讗诇诪讗 讘诪诇讜讛 讚讗讞专讬诐 讗讬谞讛 诪拽讜讚砖转 讗诇讗 讘诪砖讻讜谉, 讜讻谉 讻转讘讛 专讘讬谞讜 讛讙讚讜诇 讝"诇 讜驻住拽讛 讘讛诇讻讜转.
讜诪注转讛 诇驻讬 讚专讻谞讜 诇诪讚谞讜 砖讛诪讜讻专 砖讟专 讞讜讘 诇讞讘讬专讜 讜讞讝专 讜诪讞诇讜 诪讞讜诇 讘讻诇 注谞讬谉 讜讗诐 讛谞讬讞 诇讜 诪砖讻讜谉 注诇讬讜 讜诪讻专讜 讜诪住专 诇讜 诇诇讜拽讞 诪砖讻讜谞讜 讜讞讝专 讜诪讞诇讜 讗讬谞讜 诪讞讜诇 砖讗诐 讻谉 讛讬讗讱 讛讗砖讛 诪转拽讚砖转 讘讜 诇讚讘专讬 讞讻诪讬诐 讗诇讗 砖诪注 诪讬谞讛 诪讞诇讜 讗讬谞讜 诪讞讜诇:





讛讻讬 讙专住 专砖"讬 讝"诇: 讜讞讻诪讬诐 讗讜诪专讬诐 砖诪讬谉 讗转 讛谞讬讬专 讗诐 讬砖 讘讜 砖讜讛 驻专讜讟讛 诪拽讜讚砖转. 讜诇讗 讙专住讬' [讜讗诐 诇讗讜] 讗讬谞讛 诪拽讜讚砖转 诪砖讜诐 讚讘讻诇讛讜 驻讬专讜拽讬 讚诪驻专拽讬谞谉 讘讙诪专讗 诇专讘谞谉 住驻讜拽讬 诪住驻拽讗 诇讛讜 讜讗诐 诇讗讜 谞诪讬 诪拽讜讚砖转 诇讞讜诪专讗.
讜讛讗 讚讗拽砖讬谞谉 讗讬诇讬诪讗 砖讟专 讞讜讘 讚讗讞专讬诐 拽砖讬讗 讚专讘讬 诪讗讬专 讗讚专"诪 讛"讛 讚讛讜讛 诪爪讬 诇诪讬诪专 讛讻讗 讻讙讜谉 讚讗拽谞讬 诇讛 讘诪住讬专' 讜讘讚专' 拽讗 诪驻诇讙讬 讚专"诪 诇讬转 诇讬' 讚专' 讜专' 讗诇注讝专 讗讬转 诇讬讛 讚专' 讜专讘谞谉 诪住驻拽讗 诇讛讜 讜诇注讬诇 驻诇讬讙讬 讘讚砖诪讜讗诇 讗诇讗 讗讬 专讘谞谉 讚讛讻讗 专讘谞谉 讚讛转诐 拽砖讬讗 讚专讘谞谉 讗讚专讘谞谉 讜诪讬讛讜 诪爪讬 诇诪讬诪专 讚诇注讜诇诐 讘讚专讘 驻驻讗 驻诇讬讙讬 [诇注讬诇] 讜讛讻讗 (讘讚专讘) [讘讚专讘讬] 讜讚讗诪专 诇讬讛 拽谞讬 诇讱 讗讬讛讜 讜讻诇 砖注讘讜讚讗 讚讗讬转 讘讬讛 讗诇讗 讚诇讗 讻转讘 诇讬讛 讗诇讗 谞讬讞讗 诇讬讛 诇转专讜爪讬 讗诇讬讘讗 讚讻讜诇讛讜 驻讬专讜拽讬 讚诇注讬诇 讜注讜讚 讚转讬拽讜诐 专讘谞谉 讚专' 讻专讘谞谉 讚讛讻讗 讜诇讗 谞讬诪讗 讚诪住驻拽讗 诇讛讜. 
讜讛讗 讚讗诪专讬 专讘谞谉 砖诪讬谉 讗转 讛谞讬讬专 讗诐 讬砖 讘讜 砖讜讛 驻专讜讟' 诪拽讜讚砖转. 专讘讬 诪讗讬专 谞诪讬 诪讜讚讛 讜诇讗 讘讗讜 [讗诇讗] 诇讜诪专 砖讗诐 讗讬谉 讘讜 诪拽讜讚砖转 讜讗讬谞讛 诪拽讜讚砖转.
讜讬"诪 讚专' 诪讗讬专 住讘专 讗讬谞讛 诪拽讜讚砖转 讗注驻"讬 砖讬砖 讘砖讟专 砖讜讛 驻专讜讟讛 讜诪砖讜诐 讚诪诇讜讛 讜驻专讜讟讛 讚注转讛 讗诪诇讜讛 讜讗祝 注诇 讙讘 讚讗讬驻讻讗 砖诪注讬谞谉 诇讛讜 诇拽诪谉 讘讛讛讬讗 讚注砖讛 诇讬 砖讬专讬诐 讜谞讝诪讬诐 讜讟讘注讜转 讚讗讜拽讬诪谞讗 讻讙讜谉 砖讛讜住讬祝 诇讛 谞讜驻讱 诪砖诇讜 砖讗谞讬 (讛转诐) [讛讻讗] 讚诇讗讜 讚注转讛 讗砖讟专讗 讜讗讬谉 讚注转讛 讗诇讗 诇专讗讬讛 砖讘讜 讗讬 谞诪讬 拽住"讚 讛砖转讗 讚讛转诐 讘讬砖谞讛 诇砖讻讬专讜转 诪转讞诇讛 讜注讚 住讜祝 驻诇讬讙讬 讗讬 谞诪讬 讘讗讜诪谉 拽讜谞讛 讘砖讘讞 讻诇讬 讜诇诪讗讬 讚讗讜拽讬' 讘砖讟专 讗讬专讜住讬谉 住讘专 专' 诪讗讬专 讗讬谉 砖诪讬谉 讗转 讛谞讬讬专 讜讘砖讟专 讛讜讗 诪拽讚砖讛 讜讗讬谉 讚注转讜 诇拽讚砖 讘讻住祝 讜诇砖诐 (谞诪讬) [讚诪讬] 讛谞讬讬专 讜诇讗 诪住转讘专讗 诇谉 讚讗讬 讛讻讬 讗诪讗讬 讗诪专讬谞谉 讘讙诪专讗 讚专讘谞谉 诪住驻拽讗 诇讛讜 谞讬诪讗 讚专讘谞谉 住讘专讬 讻专' 诪讗讬专 讘讞讚讗 讚讗讬谞讛 诪拽讜讚砖转 讘砖讟专 讜诪讬讛讜 砖诪讬谉 讗转 讛谞讬讬专 讜讘讛讗 驻诇讬讙讬 注诇讬讛 讚专' 诪讗讬专 住讘专 讗注驻"讬 砖砖讜讛 驻专讜讟讛 讗讬谞讛 诪拽讜讚砖转 讗诇讗 砖"诪 诇专' 诪讗讬专 谞诪讬 砖诪讬谉 讗转 讛谞讬讬专 讜讗诐 讬砖 讘讜 砖讜讛 驻专讜讟讛 诪拽讜讚砖转 讜诪讻讗谉 讗转讛 诇诪讚 诇讻诇 诪讬 砖诪拽讚砖 讘砖讟专 讜讛讜讗 驻住讜诇 砖讗诐 讛谞讬讬专 砖讜讛 驻专讜讟讛 诪拽讜讚砖转:





专砖讘"讗

讘诪诇讜讛 注诇 驻讛 讘诪讗讬 驻诇讬讙讬 讘讚专讘 讛讜谞讗 讗诪专 专讘 讻讜'. 讬砖 诪讚拽讚拽讬诐 诪讻讗谉 诪讚诇讗 拽讗诪专 讜讗讬 讘注讬转 讗讬诪讗 讚诇讻讜诇讬 注诇诪讗 诇讗 砖谞讗 诪诇讜讛 讜诇讗 砖谞讗 驻拽讚讜谉 讜讘讗砖讛 住诪讻讛 讚注转讛 驻诇讬讙讬 讻讚拽讗诪专 诇注讬诇, 砖诪注 诪讬谞讛 讚讛诪拽谞讛 讘诪注诪讚 砖诇砖转谉 讗讬谞讜 讬讻讜诇 诇诪讞讜诇. 讜讬砖 讗讜诪专讬诐 砖讞讜讝专 讛讜讗 讜诪讜讞诇, 讜讛讻讗 讛讬讬谞讜 讟注诪讗 讚诇讗, 讗诪专 讛讻讬, 诪砖讜诐 讚讗诇讬讘讗 讚驻讬专讜拽讬 拽诪讗讬 讚讗讜拽讬诪谞讗 驻诇讜讙转讬讬讛讜 讘注讬拽专 拽谞讬讛 拽讗 诪讜拽讬 诇讛, 讗讘诇 诇驻专讜拽讗 讘转专讗 讚讗讜拽讬诪谞讗 驻诇讜讙转讬讬讛讜 讘讚砖诪讜讗诇, 讘转专讜讬讬讛讜 讘讚砖诪讜讗诇 驻诇讬讙讬, 讜讞讚讗 诇讛讜讚讬注讱 讻讞谉 讚专讘谞谉 讚讗驻讬诇讜 讘砖讟专 讞讜讝专 讜诪讜讞诇, 讜讞讚 诇讛讜讚讬注讱 讻讞讜 讚专' 诪讗讬专 讚讗驻讬诇讜 讘诪诇讜讛 注诇 驻讛 讗讬谞讜 讞讜讝专 讜诪讜讞诇, 讜诇讻讜诇讬 注诇诪讗 讻讬 讗诪专 专讘 讘讬谉 讘诪诇讜讛 讘讬谉 讘驻拽讚讜谉, 讜讻讚拽讬讬诪讗 诇谉 讘驻专拽 拽诪讗 讚讙讬讟讬谉 讚讗诪专讬谞谉 讛转诐 (讬讙, 讗) 讛讗诇拽讬诐 讗诪专 专讘 讘讬谉 讘诪诇讜讛 讘讬谉 讘驻拽讚讜谉. 讜讻讘专 讻转讘转讬讛 讘讗专讜讻讛 讘驻专拽 拽诪讗 讚讙讬讟讬谉 讘住"讚.



讜讞讻诪讬诐 讗讜诪专讬诐 砖诪讬谉 讗转 讛谞讬讬专 讗诐 讬砖 讘讜 砖讜讛 驻专讜讟讛 诪拽讜讚砖转. 讻讱 讙专讬住 专砖"讬. 讜诇讗 讙专讬住 讜讗诐 诇讗讜 讗讬谞讛 诪拽讜讚砖转. 讚讛讗 讘讻讜诇讛讜 驻讬专讜拽讬 讚驻专拽讬谞谉 专讘谞谉 住驻讜拽讬 诪住驻拽讗 诇讛讜, 讜讛诇讻讱 讗驻讬诇讜 讗讬谉 讘讜 砖讜讛 驻专讜讟讛 诪拽讜讚砖转 诇讞讜诪专讗, 讗诇讗 砖拽讚讜砖讬讛 拽讚讜砖讬 住驻拽.
讜讛讗 讚讗诪专讬 专讘谞谉 砖诪讬谉 讗转 讛谞讬讬专, 讗驻讬诇讜 专' 诪讗讬专 诪讜讚讛 讘讛, 讜诇讗 讘讗 专' 诪讗讬专 诇讜诪专 讗诇讗 砖讗诐 讗讬谉 讘讛 砖讜讛 驻专讜讟讛 讗讬谉 讞讜砖砖讬谉 诇拽讚讜砖讬讜. 讜转讚注 诇讱, 讚讗诐 讗讬转讗 讚专' 诪讗讬专 诇讬转 诇讬讛 讛讻讬, 讗诇讗 讘讬谉 砖讜讛 讘讬谉 讗讬谞讜 砖讜讛 讗讬谞讛 诪拽讜讚砖转, 讗诪讗讬 讚讞拽讬谞谉 诇专讘谞谉 讜诪讜拽诪讬谞谉 讟注诪讬讬讛讜 讘住驻讬拽讗, 诇讬诪讗 讚专讘谞谉 住讘专讬 诇讛 讻专' 诪讗讬专 讘讞讚讗 讚讘砖讟专 讗讬专讜住讬谉 砖讗讬谉 注诇讬讜 注讚讬诐 讗讬谞讛 诪拽讜讚砖转 讻专' 诪讗讬专, 讜驻诇讬讙讬 注诇讬讛 讘讞讚讗 砖讗诐 讬砖 讘谞讬讬专 砖讜讛 驻专讜讟讛 诪拽讜讚砖转, 讗诇讗 讜讚讗讬 讘讬谉 诇专' 诪讗讬专 讘讬谉 诇专讘谞谉 砖诪讬谉 诇讛 讗转 讛谞讬讬专.
讜诇讻讗讜专讛 谞专讗讛 诪讻讗谉 讚诪讜讻专 砖讟专 讞讜讘 诇讞讘专讜 讜讞讜讝专 讜诪讞诇讜, 讗讬谉 讛诇讜拽讞 讞讬讬讘 诇讛讞讝讬专 讛谞讬讬专 诇诇讜讛, 讜讘讙讬讟讬谉 驻专拽 拽诪讗 (讬讙, 讘) 讛讗专讻转讬 讘住"讚, 讜讻谉 讘讻转讜讘讜转 驻专拽 讛讻讜转讘 (讻转讜讘讜转 驻讜, 讗).



讗讬诇讬诪讗 砖讟专 讞讜讘 讚讗讞专讬诐 拽砖讬讗 讚专' 诪讗讬专 讗讚专' 诪讗讬专. 讜讗诐 转讗诪专 讗诪讗讬 诇讗 诪转专抓 诇讬讛 讚讛讻讗 讘讚讗拽谞讬 诇讬讛 讘诪住讬专讛 讘诇讗 讻转讬讘讛, 讜专' 诪讗讬专 诇讬转 诇讬讛 讚专讘讬, 讜专' 讗诇注讝专 讗讬转 诇讬讛 讚专讘讬, 讜专讘谞谉 诪住驻拽讗 诇讛讜, 讜讻讬 驻诇讬讙讬 专讘谞谉 讜专' 诪讗讬专 诇注讬诇 讘讘专讬讬转讗 讛转拽讚砖讬 诇讬 讘砖讟专 讞讜讘 讗讜 砖讛讬讛 诇讜 诪诇讜讛 讘讬讚 讗讞专讬诐, 讘讚砖诪讜讗诇 驻诇讬讙讬, 讚专' 诪讗讬专 诇讬转 诇讬讛 讚砖诪讜讗诇, 讜专讘谞谉 讗讬转 诇讛讜 讚砖诪讜讗诇. 讗讬 谞诪讬 讘讗砖讛 住诪讻讛 讚注转讛 驻诇讬讙讬, 讬砖 诇讜诪专 讚谞讬讞讗 诇讬讛 诇讗讜拽诪讛 讗诇讬讘讗 讚讻讜诇讛讜 驻讬专讜拽讬 讚诇注讬诇, 讜讻讬讜谉 讚讗讜拽讬诪谞讗 诇注讬诇 专讘谞谉 讚专' 诪讗讬专 讻专讘谞谉 讚专讘讬 讚讗讬谉 讗讜转讬讜转 谞拽谞讜转 讘诪住讬专讛, 诇讗 谞讬讞讗 诇讬讛 诇住驻讜拽讬 诇讛讜 诇讚专讘谞谉 讘讛讗.



 讛讗 讚讗诪专讬谞谉: 讛讗讬 诪诪讜谉 讛讬讻讬 讚诪讬 讗讬诇讬诪讗 讗讜转讜 诪诪讜谉 诪讻诇诇 讚转谞讗 拽诪讗 住讘专 讗驻讬诇讜 讗讜转讜 诪诪讜谉 谞诪讬 诇讗 讗诇讗 讘诪讗讬 诪讬拽讚砖讗. 讜谞专讗讛 讚诇讗讜 诇诪讬诪专讗 砖诇讗 讞诇讜 讛拽讚讜砖讬谉 讻诇诇 注讚 砖注转 谞转讬讞谞转 讛谞讝诪讬诐 诇讬讚讛, 讚诪砖注转 讙诪专 讛讻诇讬 诪拽讜讚砖转 诇诪讗谉 讚讗诪专 诪拽讚砖 讘诪诇讜讛 诪拽讜讚砖转, 砖讛专讬 讗讬谉 讝讛 诪拽讚砖讛 讘讙讜祝 讛讻诇讬 讗诇讗 讘砖讻专 注砖讬讬转讜 砖讛讜讗 讞讜讝专 诪诇讜讛 注诇讬讛, 讜讻讬讜谉 砖讻谉, 诪砖注转 讙诪专讜 砖诇 讻诇讬 诪拽讜讚砖转. 讜注讜讚 讚讛讗 讗讬 讛讜讛 住讘讬专讗 诇谉 讚诪拽讚砖 讘诪诇讜讛 诪拽讜讚砖转, 专拽讜讚 诇驻谞讬 砖讞讜拽 诇驻谞讬 讛专讬 讝讜 诪拽讜讚砖转 (诇拽诪谉 拽讬讚讜砖讬谉 住讙, 讗) 讗祝 注诇 驻讬 砖讗讬谉 诪讙讬注 诇讬讚讛 砖讜诐 讚讘专 讗诐 诇讗 讛砖讞讜拽. 讜注讜讚 讚诇诪讗谉 讚讗诪专 讗讬谞讛 诇砖讻讬专讜转 讗诇讗 诇讘住讜祝 [讜讛诪拽讚砖 讘]诪诇讜讛 讗讬谞讛 诪拽讜讚砖转, 讘砖讻专 砖讗注砖讛 注诪讱 诪拽讜讚砖转, 讘砖讻专 砖注砖讬转讬 注诪讱 讗讬谞讛 诪拽讜讚砖转, 讜讗诐 讗讬转讗 讚讗讬谞讛 诪拽讜讚砖转 注讚 砖注转 讞讝专转 讛讻诇讬, 讛讗 讛讜讛 诇讬讛 砖讻讬专讜转讜 诪诇讜讛 诪砖注转 讙诪专 讛讻诇讬 注讚 砖注转 谞转讬谞转 讛讻诇讬 诇讬讚讛, 讜讛讜讛 诇讬讛 讻讛转拽讚砖讬 诇讬 讘砖讻专 砖注砖讬转讬 注诪讱. 讗诇讗 诪住转讘专 讚讛讻讬 驻讬专讜砖讜 讗讬诇讬诪讗 讗讜转讜 诪诪讜谉, 讻诇讜诪专 讙诪专 讛讻诇讬, 讚讛讬讬谞讜 诪诪讜谞讜, 诪讻诇诇 讚转谞讗 拽诪讗 住讘专 讗驻讬诇讜 讗讜转讜 诪诪讜谉 谞诪讬 诇讗 讻诇讜诪专 讗祝 注诇 驻讬 砖诇讗 谞讙诪专 讛讻诇讬 讗诇讗 讘诪讗讬 诪讬拽讚砖讗 讻谞"诇, 讜讻谉 谞专讗讛 诪讚讘专讬 讛专讗讘"讚 砖驻讬专砖 讬砖谞讛 诇砖讻讬专讜转 诪转讞诇讛 讜注讚 住讜祝 讜拽讚讬诪讛 诇讛 诪诇讜讛 诇拽讚讜砖讬谉, 讚拽讚讜砖讬谉 诇讗 讞讬讬诇讬 注讚 砖讬讙诪专 讛讻诇讬, 讚讛讻讬 讗诪专讛 诇讬讛 注砖讛 诇讬 砖讬专讬诐 讜谞讝诪讬诐 讜讟讘注讜转 讜讗拽讚砖 讗谞讬 诇讱 诇讗讞专 砖转注砖讛 讗讜转谉, 讜诪诇讜讛 讛讜讬讗 诪讻讬 注讘讬讚 讘讛讜 砖讜讛 驻专讜讟讛, 讜诪专 住讘专 讗讬谞讛 诇砖讻讬专讜转 讗诇讗 诇讘住讜祝, 讜讗讬诪转 讛讜讬讗 诪诇讜讛, 讻砖讬讙诪专 讛讻诇讬 讘讛讛讬讗 砖注转讗 讞诇讜 拽讚讜砖讬谉 注"讻.
讜诪讬讛讜 拽砖讛 诇讬 讚讗诐 讗讬转讗, 讗讬 讗拽砖讬谞谉 诪讻诇诇 讚转谞讗 拽诪讗 住讘专 讗驻讬诇讜 讗讜转讜 诪诪讜谉 [谞诪讬] 诇讗 讗诇讗 讘诪讗讬 诪讬拽讚砖讗 诇讬讛, 讛讜讛 诇讬讛 诇讗拽砖讜讬讬 讜讛讗 讗讬讛讜 谞诪讬 讻讬讜谉 砖注砖讗谉 诪拽讜讚砖转 拽讗诪专, 讻诇讜诪专 讚讜拽讗 诇讗讞专 砖注砖讗谉. 讜讬砖 诇讜诪专 讚讗诇讜诪讬 讗诇诪讗 诇拽讜砖讬讬转讜, 讻诇讜诪专 讚讗驻讬诇讜 讗诪专 讛讻讬 讘讛讚讬讗, 转讬拽砖讬 讚讘诪讗讬 诪拽讬讚砖讗 诇讬讛. 讜注讜讚 讬砖 诇讜诪专 讚讜讚讗讬 注诐 讙诪专 讛诪诇讗讻讛 诪拽讜讚砖转 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝, 讗诇讗 砖讗讬谉 讛拽讚讜砖讬谉 谞讙诪专讬谉 注讚 砖讬讞讝讬专 诇讛 讛讻诇讬, 砖讗讬谉 诪讙讬注 诇讬讚讛 砖讜诐 诪诪讜谉 讜砖讜诐 讛谞讗讛 讗诇讗 诪砖讛讞讝讬专 诇讛 讛讻诇讬, 讜诇讗 谞转讻讜讜谞讛 讝讜 讗诇讗 砖讬讞讝讬专 诇讛 讛讻诇讬 诇讗讞专 讙诪专讜 讜诪讻诇 诪拽讜诐 讗讬谞讛 诪拽讜讚砖转 讘讻诇讬 讗诇讗 讘砖讻专 驻注讜诇转讜 砖讘讗 诇讜 讘诪讻讜砖 讗讞专讜谉 讘住讜祝 诪诇讗讻转讜, 讜讛讬讬谞讜 讚讘砖讗诪专 诇讛 讘砖讻专 砖讗注砖讛 注诪讱 诪拽讜讚砖转 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝, 讜讘砖讻专 砖注砖讬转讬 注诪讱 讗讬谞讛 诪拽讜讚砖转 讜讗驻讬诇讜 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝, 讜讻诪讜 砖驻讬专砖 专砖"讬. 讜讻谉 谞专讗讛 讙诐 诪诪讛 砖驻讬专讜砖 讛讜讗 讝"诇 讬砖谞讛 诇砖讻讬专讜转 诪转讞诇讛 讜注讚 住讜祝, 讻诇 驻专讜讟讛 砖谞讙诪专讛 谞转讞讬讬讘 讘讛 讘注诇 讛诪诇讗讻讛 诇驻讜注诇, 讛诇讻讱 讻砖讛讞讝讬专谉 诇讛 讛讜讬讗 诪诇讜讛 诇诪驻专注, 讗讬谞讛 诇砖讻讬专讜转 讗诇讗 讘住讜祝 讻砖诪讞讝讬专谉 诇讛, 讜讛专讬 诇砖诐 拽讚讜砖讬谉 讛讜讗 诪讜讞诇 讗爪诇讛, 注"讻. 讜专拽讜讚 诇驻谞讬 砖讞讜拽 诇驻谞讬, 讻讬讜谉 砖专拽讚 诇驻谞讬讛 讛专讬 讛讙讬注 诇讛 诪诪谞讜 诪讛 砖讛讬转讛 讞驻爪讛 讘讜 讜诪转讻讜讜谞转 诇讜, 讜讘讜讚讗讬 诇诪讗谉 讚讗诪专 讗讜诪谉 拽讜谞讛 讘砖讘讞 讻诇讬 讘谞转讬谞转 讛讻诇讬 讛讜讗 诪拽讚砖讛, 讚讛讗 住讘讬专讗 诇讬讛 讬砖谞讛 诇砖讻讬专讜转 诪转讞诇讛 讜注讚 住讜祝 讜讛诪拽讚砖 讘诪诇讜讛 讗讬谞讛 诪拽讜讚砖转, 讗诇讗 讚诪住讘专 住讘专 讚拽讘诇谉 拽讜谞讛 讘砖讘讞 讻诇讬 讜讛专讬 讝讛 诪拽砖讛 讘讞诇拽讜 砖讬砖 诇讜 讘讗讜转讜 讻诇讬.
讜讗驻砖专 诇驻讬 驻讬专讜砖 讝讛 砖讗诐 讘讗 讗讞专 讜拽讚砖讛 讘讬谉 讙诪专讜 砖诇 讻诇讬 诇讞讝专转讜, 诪拽讜讚砖转 诇砖谞讬 讜诇讗 诇专讗砖讜谉, 砖诇讗 讞诇讜 拽讚讜砖讬 专讗砖讜谉 注讚 砖注转 讛讞讝专转 讛讻诇讬, 讜讗驻讬诇讜 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝. 讜讬砖 诇讬 诇讜诪专 注讜讚 讚诪砖注转 讙诪专讜 讞诇讜 拽讚讜砖讬 专讗砖讜谉, 讜讘诇讘讚 砖讬讞讝讬专诐 诇讛, 砖讗讬谞讛 诪转拽讚砖转 诇讜 讘注砖讬讬转谉 诇讘讚, 讜讛讜讛 诇讬讛 讻讗讬诇讜 讗诪专讛 诇讜 注砖讛 诇讬 砖讬专讬诐 讜谞讝诪讬诐 讜讗转拽讚砖讛 讗谞讬 诇讱 诪砖注转 讙诪专讜 诇讻砖转讞讝讬专诐 诇讬, 讜诪砖讜诐 讛讻讬 拽讗 诪拽砖讛 讜讗讝讬诇 讛讗讬 诪诪讜谉 讛讬讻讬 讚诪讬, 讗讬诇讬诪讗 讗讜转讜 诪诪讜谉, 讻诇讜诪专 注讚 砖讬讞讝讬专诐 诇讛, 诪讻诇诇 讚转谞讗 拽诪讗 住讘专 诪拽讜讚砖转 诪砖注转 讙诪专谉 讜讗祝 注诇 驻讬 砖诇讗 讛讞讝讬专谉 诇注讜诇诐, 讘诪讗讬 诪讬拽讚砖讗 诇讬讛, 讜诇注讜诇诐 讘砖讛讞讝讬专谉 诇讛 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝 讗诐 讘讗 讗讞专 讜拽讚砖讛 诪砖注转 讙诪专讜 注讚 砖注转 讞讝专转讜 诪拽讜讚砖转 诇砖谞讬 注讚 砖讬讞讝讬专诐 诇讛, 讜诇讗讞专 砖讬讞讝讬专诐 诇讛 驻拽注讬 拽讚讜砖讬 砖谞讬 讜谞讙诪专讜 拽讚讜砖讬 专讗砖讜谉, 讜讻注谞讬谉 砖讗诪专 砖诪讜讗诇 讘专讬砖 驻专拽 讛讗讜诪专 诇砖诇讜讞讜 (谞讟, 讘) 讘诪拽讜讚砖 诪注讻砖讬讜 讜诇讗讞专 砖诇砖讬诐 讬讜诐 讜讘讗 讗讞专 讜拽砖讛 讘转讜讱 砖诇砖讬诐 讬讜诐, 讜讘诪诇讗讻讛 讗讞专转 讻讙讜谉 专拽讜讚 诇驻谞讬 讜讗讬 谞诪讬 讘注讚讜专 注诪讬 讗讜 讚讘专 注诇讬 诇砖诇讟讜谉, 砖讗讬谞讜 转诇讜讬 讘讞讝专转 砖讜诐 讚讘专 诇诪讗谉 讚讗诪专 讗讬谞讛 诇砖讻讬专讜转 讗诇讗 讘住讜祝 诪砖注转 讙诪专 讛注砖讬讛 诪拽讜讚砖转, 讜讛讬讬谞讜 讘砖讻专 砖讗注砖讛 注诪讱 诪拽讜讚砖转 讻谞"诇.





专讬讟讘"讗

讜诪诇讜讛 注"驻 讘诪讗讬 驻诇讬讙讬 讘讚专讘 讛讜谞讗 讗诪专 专讘 讚讗诪专 诪谞讛 诇讬 讘讬讚讱 转谞讛讜 诇驻诇讜谞讬 讘诪注诪讚 砖诇砖转谉 拽谞讛 讻转讘转讬讛 诇讝讜 讙"讻 讘讗专讜讻讛 讘驻讬专拽讗 拽诪讗 讚讙讬讟讬谉 讜讗驻专讬砖 转专讜诪转讬 讘讻讗谉 转专讬 诪诪讗讛 讚讛讗 讚讗诪专 诪谞讛 诇讬 讘讬讚讱 讚讜拽讗 讚讗讬转 诇讬讛 诪诇讜讛 讗讜 驻拽讚讜谉 讗爪诇 讝讛 讚讗讞转讜 讙讘讬讛 讗讘诇 讗诐 讗讬谉 诇诪诪讞讛 讗爪诇讜 讻诇讜诐 讗诇讗 砖讗诪专 诇讞谞讜谞讬 讜讻讬讜爪讗 讘讝讛 讛诇讜讬谞讬 诪谞讛 讜转谞讜讛讜 诇讝讛 讗注"驻 砖拽讘诇 注诇讬讜 讬讻讜诇 诇讞讝讜专 讘讜 讗诇讗 讗"讻 驻讟专讜 讗讬讚讱 诇诪诪讞讛 注"讻 讜讻讚诪讜讻讞 讘驻专拽 讛诪拽讘诇 讻讚讻转讬讘谞讗 讛转诐 讜讚拽讗诪专 转谞讛讜 诇驻诇讜谞讬 诇"砖 转谞讛讜 诇驻诇讜谞讬 讘诪转谞讛 砖讗谞讬 谞讜转谉 诇讜 讚讜诪讬讗 讚讛讗 讚讗砖讛 讗讜 讘驻专注讜谉 讞讜讘 砖讗谞讬 讞讬讬讘 诇讜 讜讗驻讬诇讜 讗讬谉 讛诪拽讘诇 诪爪讜讬 讘讻讗谉 讗诇讗 砖诇讜讞讜 讻讚诪讜讻讞 讘驻' 讛讞讜讘诇 讚讗诪专讬谞谉 讗谞谉 讬讚 注谞讬讬 讗谞谉 讜讝讻讬谞谉 诇讛讜 诇注谞讬讬 诪讚讬谉 诪注诪讚 砖诇砖转谉 讜讻讚驻专讬砖讬转 讘驻讬专拽讗 讚诪讻讬诇转讬谉 诪讬讛讜 诇讬转讗 注"讬 砖诇讜讞讜 砖诇 诪诪讞讛 讻讚诪讜讻讞 诪注讜讘讚讗 讚讗讬住讜专 讙讬讜专讗 讚讗诪专 专讘讗 讗讬 讘诪注诪讚 砖诇砖转谉 讗讬 砖诇讞 诇讬 诇讗 讗转讬讗 讚讗诇诪讗 诇讬转讗 注诇 讬讚讬 砖诇讬讞 讜讛讗 讚讗诪专讬谞谉 讚拽谞讛 讛讬讬谞讜 讻砖拽讘诇 注诇讬讜 诪讚注转讜 讗讘诇 讘注诇 讻专讞讜 诇讗 讚讛讗 讚讬谉 诪注诪讚 砖诇砖转谉 诇讗讜 讛拽谞讗讛 讚诪诇讜讛 讛讬讗 讗诇讗 砖注讘讜讚 砖诪砖注讘讚 诇讜讛 讻讚诪讜讻讞 讘驻专拽讗 拽诪讗 讚讙讬讟讬谉 讜讗讬谉 诇讜讛 诪砖转注讘讚 讗诇讗 诪讚注转讜 讜讛讗 讚讗诪专 专讘讗 讗讬 砖诇讞 诇讬 诇讗 讗转讬谞讗 讛讜讗 讛讚讬谉 讚诪爪讬 诇诪讬诪专 诇讗 诪拽讘讬诇谞讗 注诇讗讬 讗诇讗 讚谞拽讟 拽讜砖讟讗 讚诪讬诇转讗 诪讗讬 讚谞讬讞讗 诇讬讛 讟驻讬 讜讗注"讙 讚诪讚注转讬讛 讛讬讗 讗讬爪讟专讱 诪注诪讚 砖诇砖转谉 讗驻讬诇讜 讘驻拽讚讜谉 讚讗祝 注诇 讙讘 讚转谞讬讗 讛转诐 讘专砖讜转 讛诇讛 讛诪讜驻拽讚讬谉 讗爪诇讜 讻讬讜谉 砖拽讘诇 注诇讬讜 拽谞讛 诇讜拽讞 讛转诐 讛讜讗 讛讬讻讗 讚拽讗讬 驻拽讚讜谉 讘讞爪专 讛诪砖转诪专转 讚拽谞转讛 诇讜 讞爪专讜 诇讝讛 讗讘诇 讗诐 讛讜讗 讘专砖讜转 讗讞专讬诐 讗讜 讘讗讙诐 诇讬讻讗 诇诪讬诪专 讛讻讬 诇讗 拽谞讛 注讚 讚讗讬讻讗 讚讬谉 诪注诪讚 砖诇砖转谉 讜讚讬谉 诪注诪讚 砖诇砖转谉 讗讬转讬讛 讘讻诇 讚讘专 砖讙讜驻讜 诪诪讜谉 讜诇讗驻讜拽讬 砖讟专 讚讘注讬 讻转讬讘讛 讜诪住讬专讛 讜诇讗 诪讬拽谞讬 讘诪注诪讚 讙' 讘诪讜驻拽讚 讗爪诇 讗讞专讬诐 砖拽讬讘诇 注诇讬讜 诇讬转谞讜 诇讝讛 讚诪讗讬 诪讛谞讬 诇讛讗讬 拽讘诇转讜 讗讘诇 讘驻拽讚讜谉 讚注诇诪讗 讻讬讜谉 讚拽讘诇 注诇讬讜 讝讛 谞转专讜拽谞讛 专砖讜转 诪驻拽讬讚 诪注诇讬讜 讜谞转讞讬讬讘 讝讛 诇讬转谞讜 诇讜 讜讝讛 诪讘讜讗专. 讜讚讬谉 诪注诪讚 砖诇砖转谉 讗讬转讗 讗驻讬诇讜 讘讙讜讬 讘讬谉 砖讛讜讗 诪诪讞讛 讗讜 谞诪讞讛 讗讜 诪拽讘诇 注诇讬讜 诇讬转谉 讗讬谉 讛讬砖专讗诇 讛讗讞专 讞讜讝专 讘讜 讜讻诇 讛讬讻讗 讚讗诪专讬 讛讻讗 拽谞讛 讛讬讬谞讜 诇诪讬诪专讗 讚诇讗 诪爪讬 讝讛 砖拽讘诇 注诇讬讜 诇讞讝讜专 讘讜 讜诇讗 讛诪诪讞讛 讗讘诇 讛谞诪讞讛 讬讻讜诇 诇讞讝讜专 讘讜 讻诇 讝诪谉 砖诇讗 驻讟专讜 讘驻讬专讜砖 诇诪诪讞讛 砖讛专讬 讗诇讜 讛讬讛 讛诪诪讞讛 谞驻讟专 诪讞讜讘讜 注诇 驻讬讜 砖诇 讝讛 砖拽讬讘诇 注诇讬讜 讛讗 诪讚讬谞讗 诪讞讬讬讘 诇讬讛 诪讝讛 砖拽讘诇 注诇讬讜 讻讬讜谉 砖讛讜爪讬讗 砖注讘讜讚讜 注诇 驻讬讜 砖诇 讝讛 讜讛讬讻讬 讗诪专讬谞谉 讘讘讘讗 讘转专讗 讚讚讬谉 诪注诪讚 砖诇砖转谉 讛诇讻转讗 讘诇讗 讟注诪讗 诇讙诪专讬 讗驻讬诇讜 讘诪拽讘诇 注诇讬讜 诇转转 诇讘"讞 讘讞讜讘讜 讗诇讗 讜讚讗讬 讻讚讗诪专谉 讜砖诇讗 讻讚注转 专讘讬诐 讜讙讚讜诇讬诐 讻诪讜 砖讛讗专讻谞讜 讘诪拽讜诪讜. 诪驻讬 专讘讬谞讜 谞专"讜:



诪专 住讘专 讻讬 讗诪专 专讘 讘驻拽讚讜谉 讗讘诇 诪诇讜讛 诇讗 讜诪专 住讘专 诇讗 砖谞讗 诪诇讜讛 讜诇讗 砖谞讗 驻拽讚讜谉 讜讛转诐 讘讚讜讻转讛 讗住讬拽谞讗 讚讗讬转讗 讘讬谉 讘诪诇讜讛 讘讬谉 讘驻拽讚讜谉 讻讚拽讗诪专 专讘讬 诪讗讬专 讛讻讗. 讜转诪讬讛讗 诪讬诇转讗 讟讜讘讗 讗讚讗讜拽讬诐 讚驻诇讜讙转讗 讗诐 讗讬转讬讛 诇讚专讘 讘诪诇讜讛 讗讜 诇讗讜 讜讗讜拽讬 诇专讘谞谉 讚诇讗 讻讛诇讻转讗 讟诪讗 讚讻"注 讗讬转 诇讛讜 讚讗讬转讗 诇讚专讘 讗驻讬' 讘诪诇讜讛 讜讘讛讗 驻诇讬讙讬 讗讜 讘讚砖诪讜讗诇 讚讞讝专 讜诪讞诇讜 诪讞讜诇 讗讜 讚诪专 住讘专 住诪讻讛 讚注转讛 讜诪"住 诇讗 住诪讻讛 讚注转讛 讻讚讗讜拽讬诐 驻诇讜讙转讬讬讛讜 讘砖讟专 讞讜讘. 讜讻讬 转讬诪讗 讗"讻 转专转讬 诇诪讛 诇讬 讗讬讻讗 诇诪讬诪专 讚拽转谞讬 诪诇讜讛 讘砖讟专 诇讛讜讚讬注讱 讻讞谉 讚专讘谞谉 讚讗驻讬诇讜 讘诪诇讜讛 讘砖讟专 诇讗 住诪讻讗 讚注转讛 讜拽转谞讬 诪诇讜讛 注诇 驻讛 诇讛讜讚讬注讱 讻讞讜 讚专讘讬 诪讗讬专 讚讗驻讬诇讜 讘诪诇讜讛 注诇 驻讛 住诪讻讗 讚注转讛. 讜诇讬讻讗 诇诪讬诪专 讚讛讻讗 讗诐 讗讬转讬讛 诇诪注诪讚 砖诇砖转谉 讚讻"注 住诪讻讗 讚注转讛 讚诇讗 诇讬诪讞讜诇 讚讻住讬驻讗 诇讬讛 诪讬诇转讗 讻讬讜谉 讚讛讬讛 讘诪注诪讚 砖诇砖转谉. 讜讬砖 诪专讘讜转讬谞讜 讝"诇 砖讻转讘讜 讚诪讛讻讗 砖诪注讬谞谉 砖讻诇 砖谞转谉 讘诪注诪讚 砖诇砖转谉 砖讜讘 讗讬谞讜 讬讻讜诇 诇诪讞讜诇 讜讛讚讬谉 讗诪转 讻诪讜 砖讻转讘谞讜 讘驻讬专拽讗 拽诪讗 讚讙讬讟讬谉 讗讘诇 讛专讗讬讬讛 讗讬谞讛 谞讻讜谞讛 讚讗讬讻讗 诇诪讬诪专 讚讜讚讗讬 诇诪讗讬 讚讗讜拽讬诐 驻诇讜讙转讗 讚砖讟专 讞讜讘 讚诪专 住讘专 住诪讻讛 讚注转讛 讜诪专 住讘专 诇讗 住诪讻讛 讚注转讛 讛"谞 讚诪讜拽诪讬讛 讗讬讚讱 讚诪诇讜讛 注诇 驻讛 讘讛讻讬 讗讘诇 讗讬讚讱 讗讜拽讬诪转讗 讚讛讜讬 诪讜拽诪讬 诇讛 诇驻诇讜讙转讗 讚专讘讬 讜专讘谞谉 讗讜 讘讚专讘 驻驻讗 诇讗 讗驻砖专 诇讗讜拽诪讛 讛讗 讚诪诇讜讛 注诇 驻讛 讻讚砖诪讜讗诇 讚讗诐 讻谉 讘讟诇讛 诇讛 讗讜拽讬诪转讗 讚砖讟专 讞讜讘 讚讗诪专讬' 讚讘砖讟专 讞讜讘 谞诪讬 讻讚砖诪讜讗诇 讗讜 讘住诪讻讗 讚注转讛 驻诇讬讙讬 讜讗讬 讗诪专讬谞谉 转专转讬 诇讬 讗诪专讬谞谉 讚讞讚讗 诇讛讜讚讬注讱 讻讞谉 讚专讘谞谉 讜讞讚讗 诇讛讜讚讬注讱 讻讞讜 讚专讘讬 诪讗讬专 诪砖讜诐 讛讻讬 讗讜拽讬诪谞讗 讚驻诇讬讙讬 讘讚专讘 讚讛砖转讗 诇讬讻讗 诇诪讬诪专 讚讘砖讟专 讞讜讘 谞诪讬 驻诇讬讙讬 讘讚专讘 讚讗"讻 转专转讬 诇诪讛 诇讬 讚讛讗 讜讚讗讬 诇讬讻讗 砖讜诐 专讘讜转讗 讘诪诇讜讛 讘砖讟专 讞讜讘 讟驻讬 诪诪诇讜讛 注诇 驻讛 讜诇讗 讘诪诇讜讛 注"驻 讬讜转专 诪砖讟专 讞讜讘 诇拽谞讜转 讘诪注诪讚 砖诇砖转谉 讜诪讞讚讗 讗转讬讗 讗讬讚讱 讘讬谉 诇专"诪 讘讬谉 诇专讘谞谉 讗诇讗 讜讚讗讬 讚讘砖讟专 讞讜讘 驻诇讬讙讬 讘讚专讘讬 讗讜 讘讚专讘 驻驻讗 讜讝讛 诪讘讜讗专. 诪讬讛讜 讘注讬拽专 讛讚讬谉 讗诪转 讚诪注诪讚 砖诇砖转谉 砖注讘讜讚 讛诇讜讛 讛讬讗 讜诇讗 诪讛谞讬讗 诇讬讛 诪讞讬诇讛 讚诪诇讜讛 讻诪讜 砖讘讬讗专谞讜 讘诪拽讜诪讜 讜砖诐 讚讞讬谞讜 讬驻讛 讻诇 讛专讗讬讜转 砖讛讘讬讗讜 讛专讗砖讜谞讬诐 谞讜讞讬 谞驻砖 诇讜诪专 讚诪讞讬诇讛 诪讛谞讬 讘讬讛 讜讛砖转讗 讚拽讬"诇 讚诪诇讜讛 注诇 驻讛 讘诪注诪讚 砖诇砖转谉 拽谞讛 讜讗讬谞讜 讬讻讜诇 诇诪讞讜诇 讗诐 拽讚砖 讘讛 讗转 讛讗砖讛 诪拽讜讚砖转 讚讗诪专 专讘谞谉 讗讬谞讛 诪拽讜讚砖转 讚讞讜讬 讘注诇诪讗 讛讜讗 讚诇讗 转讛讜讬 讚专讘 转谞讗讬 讗讘诇 拽讜砖讟讗 讚诪诇转讗 讚讘砖讟专 讞讜讘 驻诇讬讙讬 讘诪诇讜讛 讚讬讚讛 讻讚专讘 讚专讘 讚讗诪专 讻专讘谞谉 讜讘诪诇讜讛 讚讗讞专讬诐 驻诇讬讙讬 讻讚砖诪讜讗诇 讗讬 谞诪讬 讚诪专 住讘专 住诪讻讗 讚注转讗 住讘专 诇讗 住诪讻讗 讚注转讛. 讜诇讗 讛讘讬讗 专讘讬谞讜 讘讛诇讻讜转讬讜 讛讗 诪转谞讬' 诪砖讜诐 讚讛讗 驻住拽 讘诪诇讜讛 讚讬讚讛 讻专讘 讜讻"砖 讘诪诇讜讛 讚讗讞专讬诐 讚诇讗 住诪讻讗 讚注转讛 讜诇讗 讻转讘 讚讬谉 讚诪诇讜讛 讚讗讞专讬诐 讘诪注诪讚 砖诇砖转谉 讚住讘专 讝"诇 讚讘讛讗 谞诪讬 讚诇讗 住诪讻讗 讚注转讛 诪砖讜诐 诪讞讬诇讛 讜讘讛讗 诇讬转讗 诇住讘专讗 讚讬诇讬讛 讚讘诪诇讜讛 讘诪注诪讚 砖诇砖转谉 诇讗 诪爪讬 诪讞讬诇 讜住诪讻讗 讚注转讗 讜诪拽讜讚砖转 讜讛讜讗 讛讚讬谉 讘诪诇讜讛 砖讬砖 注诇讬讛 诪砖讻讜谉 讘讬谉 讚讬讚讛 讘讬谉 讚讗讞专讬诐 讚讛讗 拽谞讬 诇讬讛 诇诪砖讻讜谉 诪讚专讘讬 讬爪讞拽 讜讚注转讛 讗诪砖讻讜谉 诪讚专' 讬讜住讬 讘专讘讬 讬讛讜讚讛 讻讚讻转讬讘谞讗 讘驻专拽 拽诪讗 讜讘诪砖讻讜谉 讚讗讞专讬诐 诇讬讻讗 诇诪讬讞砖 讚讛讗 诇讗 诪爪讬 诪讞讬诇 诇讬讛 讛诇讻讱 砖驻讬专 诪讬拽讚砖讗 讘讬讛:



讙专住转 专砖"讬 讝"诇 讜讞讻诪讬诐 讗讜诪专讬诐 砖诪讬谉 讗转 讛谞讬讬专 讗诐 讬砖 讘讜 砖讜讛 驻专讜讟讛 诪拽讜讚砖讛 讜诇讗 讙专住讬谞谉 讜讗诐 诇讗讜 讗讬谞讛 诪拽讜讚砖转 诪砖讜诐 讚讘讻讜诇讛 讗讜拽诪转讗 讚诪讜拽诪讬 讘砖诪注转讬谉 诇专讘谞谉 住驻讜拽讬 诪住驻拽讗 诇讛讜 讜讗注"讙 讚讗讬谉 讘讜 砖讜讛 驻专讜讟讛 诪拽讜讚砖转 诇讞讜诪专讗 讜讛讗 讚讗诪专讬 专讘谞谉 砖诪讬谉 讗转 讛谞讬讬专 诪住转讘专讗 讚专"诪 诪讜讚讛 谞诪讬 讘讛讗 讚讛讗 讟注诪讗 讚诪住转讘专 讛讜讗 砖讚注转讜 诇拽讚砖讛 讘诪讛 砖讗驻砖专 讜讗驻讬' 诇诪讗谉 讚讗诪专 诇拽诪谉 讚诪诇讜讛 讜驻专讜讟讛 讚注转讛 讗诪诇讜讛 讛转诐 讛讜讗 讛讬讻讗 讚讝讻讬讗 讗转专讜讜讬讬讛讜 讗讘诇 讛讻讗 讚诇讬转 诇讛 诪诇讜讛 讜诇讗 诪讬拽讚砖讗 讘诪讬讚讬 讗讞专讬谞讬 讚注转讛 讗谞讬讬专 讚诪诇讜讛 讗讬谉 讻讗谉 讜驻专讜讟讛 讬砖 讻讗谉 诇讗 讗讬讬专讬 讘讛 专讘讬 诪讗讬专 诪砖讜诐 讚诇讗 砖讻讬讞 讚转讛讜讬 讘讬讛 砖"驻 转讚注 讚讛讗 专讘谞谉 讚诪转谞讬' 讚诇注讬诇 讚讗诪专讬 讗讬谞讛 诪拽讜讚砖转 讜诇讗 讗诪专讬 砖诪讬谉 讗转 讛谞讬讬专 讜诇讬讻讗 诇诪拽砖讬 讚专讘谞谉 讗讚专讘谞谉 讗诇讗 讜讚讗讬 讚诇注讬诇 诇讗 讗讬讬专讬 讘讜 讚诇讗 砖讻讬讞 讜讻讬讜谉 讚讗诪专讬 诪讬诇转讗 驻住讬拽转讗 讘注谞讬谉 讛讞讜讘 砖讗讬谞讛 诪拽讜讚砖转 讘讜 诇讗 讗讬讬专讬 讘讚讬谉 讛谞讬讬专 讗讘诇 讛讻讗 讚诇讗 诪爪讬 诇诪讬诪专 讚讬谉 讘专讜专 讘拽讚讜砖讬 讛讞讜讘 诇讗 住讙讬讗 讚诇讗 讗讬讬专讬 讘拽讚讜砖讬 讛谞讬讬专 转讚注 砖讻谉 讛讜讗 诪讚拽讗诪专讬' 讘讙诪' 讚专讘谞谉 住驻讜拽讬 诪住驻拽讗 诇讛讜 讜讗讬 住"讚 讚诇专"诪 讗讬谞讛 诪拽讜讚砖转 讗驻讬' 讘谞讬讬专 讗注"驻 砖讬砖 讘讜 砖"驻 讗诪讗讬 转诇讬谞谉 诇讛讜 讘住驻讬拽讗 谞讬诪讗 讚诇注讜诇诐 讻专"诪 住"诇 讘讞讚讗 讚讗讬谞讛 诪拽讜讚砖转 诪讚讬谉 讛讞讜讘 讗讜 砖讟专 讗讬专讜住讬谉 讜驻诇讬讙讬 注诇讬' 讘谞讬讬专 讗诇讗 讜讚讗讬 砖"诪 讚诇专"诪 讙"讻 砖诪讬谉 讗转 讛谞讬讬专 讜讻讬讜谉 讚讗讜讚讜 诇讬讛 专讘谞谉 讘讛讗 讜诇讗 讗讬讬专讬 讻诇诇 讘讗讬讚讱 砖诪注讬谞谉 讚住驻讜拽讬 诪住驻拽讗 诇讛讜 讜讻谉 讻转讘 专讘讬谞讜 讛讙讚讜诇 讛专诪讘"谉 讝"诇:



讗讬诇讬诪讗 讘砖讟专 讞讜讘 讚讗讞专讬诐 拽砖讬讗 讚专讘讬 诪讗讬专 讗讚专"诪 讜讛讜讗 讛讚讬谉 讚专讘谞谉 讗讚专讘谞谉 讗诇讗 讚讻讬讜谉 讚讗讬谉 讚注转讜 诪驻讜专砖转 讘讘专讬讬转讗 诇讗 谞拽讬讟 诇讬讛 讜讻讬讜谉 讚讗诪专讬谞谉 讚专"诪 诪讜讚讛 讚砖诪讬谉 讗转 讛谞讬讬专 砖诪注讬谞谉 讚讗注"讙 讚诇专"诪 诇讗 讝讻转讛 讘砖注讘讜讚 讝讻转讛 讘谞讬讬专 诪讬讛转 讘诪住讬专讛 讻讚讻转讬讘谞讗 讘讘"讘 讜诇专讘谞谉 谞诪讬 诪住驻拽讗 诇讛讜 讜讗诐 诇讗 讝讻转讛 讘砖注讘讜讚 讗驻"讛 讝讻转讛 讘谞讬讬专 讜讻谉 注讬拽专. 讛讻讗 讘诪讗讬 注住拽讬' 讻讙讜谉 砖拽讚砖讛 讘砖讟专 讗讬专讜住讬谉 讻讜' 讜讛讗 拽讬"诇 讻专讘讬 讗诇讬注讝专 讚讗诪专 注讬讚讬 诪住讬专讛 讻专转讬 讜拽讬讬诪讗 诇谉 谞诪讬 讚讻转讜讘讛 砖诇讗 诇砖诪讛 讗讜 砖诇讗 诪讚注转讛 讗讬谞讛 诪讜拽讚砖转:



谞讬诪讗 讻转谞讗讬 讛转拽讚砖讬 诇讬 讘砖讟"讞 讻讜'. 注讚 讚讻"注 讬砖谞' 诇砖讻讬专讜转 诪转讞诇讛 讜注讚 住讜祝 讜讗诐 诇讗 注砖讛 讗诇讗 诪拽爪转 诪砖转诇诐 诇驻讬 砖讞砖讘讜谉 讜讻谉 讗诐 谞讗谞住 讛讻诇 诪砖转诇诐 诪谉 讛讘注诇讬诐 讚诪诇讜讛 讛讬讗 讙讘讬讬讛讜 诪讬讛讜 讗讬谉 讝诪谞讜 诇讬驻专注 讗诇讗 讘住讜祝 诪诇讗讻转讜 讚拽讬讬诪讗 诇谉 砖讻讬专讜转 讗讬谞讛 诪砖转诇诪转 讗诇讗 讘住讜祝 讜驻讜注诇 砖讬讻讜诇 诇讞讝讜专 讘讞爪讬 讛讬讜诐 讛讬讬谞讜 住讜祝 诪诇讗讻转讜 讜诇驻讬讻讱 谞讜讟诇 砖讻专 讞爪讬 讛讬讜诐 讜讻诇 转讜讱 诪诇讗讻转讜 转讜讱 讝诪谉 讛讜讗 诇讙讘讜转讜 讗驻讬诇讜 诪讬转讜诪讬诐 拽讟谞讬诐 讜讻谉 拽讘诇转讬 诪驻讬 诪讜专讬 谞专"讜:



讜讛讗 讚讗诪专讬谞谉 诪专 住讘专 讗讬谉 诇砖讻讬专讜转 讗诇讗 讘住讜祝. 驻讬' 讘住讜祝 讻砖诪讞讝讬专讜 诇讘注诇讬诐 讚讗讬 讘住讜祝 讘砖讛砖诇讬诐 诪诇讗讻转讜 讗"讻 诪讬讚 谞注砖讛 诪诇讜讛 讜讻讬 诪讛讚专 诇讬讛 讛讜讛 诪拽讚砖 讘诪诇讜讛 讗诇讗 讜讚讗讬 讻讚讗诪专谉:





讛诪讗讬专讬

讻诇 砖诪拽讚砖 讘砖讟专 爪专讬讱 砖讬讛讗 讻转讬讘讛 诇砖诪讛 讜讻谉 诇讚注转 拽爪转 爪专讬讱 砖讬讛讗 讻转讜讘 诪讚注转讛 讻诪讜 砖讛转讘讗专 讘驻专拽 专讗砖讜谉 讜砖讟专 砖讗讬谉 注诇讬讜 注讚讬诐 讗诐 诪住专讜 讘注讚讬诐 诪拽讚砖转 讜讗诐 讗讬谉 砖诐 注讚讬诐 讻诇诇 讗注"驻 砖讻转讜讘 讘讻转讘 讬讚讜 讗讬谞讜 讻诇讜诐 讗诇讗 砖讙讚讜诇讬 讛讚讜专讜转 讻转讘讜 讘讛 砖诪拽讚砖转 诪住驻拽 讜讗讬谉 讛讚讘专讬诐 谞专讗讬谉 讜讻诇 砖拽讚砖 讘砖讟专 讜讗讬谞谉 拽讚讜砖讬谉 诪转讜专转 砖讟专 讻讙讜谉 砖讻转讘讜 砖诇讗 诇砖诪讛 讗驻讬诇讜 讛讬讛 讘讛 砖讜讛 驻专讜讟讛 讗讬谞讜 讻诇讜诐 砖讛专讬 诇讗 讘转讜专转 讻住祝 拽讚砖讛 讜诪讛 砖讗诪专讜 讘转诇诪讜讚 讛诪注专讘 讗讘诇 讬砖 讘讜 砖讜讛 驻专讜讟讛 讻住祝 讛讜讗 讻诪讜 砖讘讬讗专谞讜 讘驻专拽 专讗砖讜谉 驻讬专讜砖讜 砖讬讻讜诇 诇拽讚砖 讘讛 诪转讜专转 讻住祝 讜诪讻诇 诪拽讜诐 讻诇 砖讛讜讗 住驻拽 讗诐 拽讚砖讛 讘转讜专转 砖讟专 讗讜 讘转讜专转 讻住祝 讜讬砖 讘讜 砖讜讛 驻专讜讟讛 讗注"驻 砖讗讬谉 诇讞讜砖 讘讛 诪转讜专转 砖讟专 讞讜砖砖讬谉 诇讛:



讛讗砖讛 砖讗诪专讛 诇讗诪谉 注砖讛 诇讬 砖讬专讬谉 谞讝诪讬诐 讜讟讘注讜转 讜讗拽讚砖 讗谞讬 诇讱 讘砖讻专 诪诇讗讻转讱 讗注"驻 砖注砖讗诐 讜砖讛讞讝讬专诐 诇讛 讜讗诪专 诇讛 讛专讬 讗转 诪拽讚砖转 诇讬 讘砖讻专 砖注砖讬转讬 注诪讱 讗讬谞讛 诪拽讚砖转 诪驻谞讬 砖讬砖谞讛 诇砖讻讬专讜转 诪转讞诇讛 讜注讚 住讜祝 讜讗讬谉 讗诪谉 拽讜谞讛 讘砖讘讞 讻诇讬 讗祝 诇讛讬讜转讜 诪砖讻讜谉 讘讬讚讜 讜讗注"驻 砖讘诪爪讬注讗 讗诪专讜 诪讙讜 讚转驻讬砖 诇讬讛 讗讙专讬讛 讛讜讬 注诇讬讛 砖讜诪专 砖讻专 诪讻诇 诪拽讜诐 讗讬谉 讚注转讛 讘讻讱 讜诪讻诇 诪拽讜诐 讗诐 讛转谞讛 注诪讛 诇讛讬讜转诐 诪砖讻讜谉 讘讬讚讜 讜讚讗讬 诪转拽讚砖转 讘讞讝专转诐 讜讻谉 讻转讘讜 讙讚讜诇讬 讛讛专 讛讗 讻诇 砖诇讗 讛转谞讛 讗讬谉 讚注转讛 讘讻讱 讜谞诪爪讗 砖讛讜讗 诪诇讜讛 讙诪讜专讛 讜讛讜讗 讛讚讬谉 讗诐 讗诪专 诇讛 讘砖讻专 砖讗注砖讛 注诪讱 砖诪讻诇 诪拽讜诐 诇讻砖讬转讞讬诇讜 讛拽讚讜砖讬谉 诪诇讜讛 讛讜讗 讜讗诐 讛讜住讬祝 诇讛 谞讜驻讱 诪砖诇讜 诪拽讚砖转 诪诇讜讛 讜驻专讜讟讛 讛讜讗 讜讚注转讛 讗驻专讜讟讛:



讜诇注谞讬谉 讘讬讗讜专 诪讬讛讗 讬砖 砖讜讗诇讬谉 讗祝 诇讻砖转讗诪专 讗讬谞讛 诇砖讻讬专讜转 讗诇讗 诇讘住讜祝 诪讻诇 诪拽讜诐 拽讜讚诐 砖讬讛讗 谞讜转谉 诇讛 讛讜讛 诇讬讛 诪诇讜讛 讜诪转讜讱 讻讱 驻讬专砖讜 讙讚讜诇讬 讛专讘谞讬诐 讗讬谞讛 诇砖讻讬专讜转 讗诇讗 诇讘住讜祝 讻砖讬讞讝讬专 讜诪讻诇 诪拽讜诐 讗谞讜 诪驻专砖讬诐 诇讻砖讬讙诪专 讛讻诇 讜讘讗讜转讛 砖注讛 讞诇讬谉 讛拽讚讜砖讬谉 讜讻谉 讻转讘讜 讙讚讜诇讬 讛诪驻专砖讬诐:





转讜住驻讜转 专讗"砖

讙诪专讗 讘诪诇讜讛 注"驻 讘诪讗讬 驻诇讬讙讬 讘讚专讘 讛讜谞讗 讗诪专 专讘. 诪讻讗谉 诪砖诪注 讚诪转谞讛 讘诪注诪讬讚 砖诇砖转谉 讬讻讜诇 诇诪讞讜诇 诪讚诇讗 拽讗诪专 讜讗讬 讘注讬转 讗讬诪讗 讚讻"注 诇"砖 诪诇讜讛 诇"砖 驻拽讚讜谉 讜讘讗砖讛 住诪讻讗 讚注转讛 拽讗 诪讬驻诇讙讬 讚拽讗诪专 诇注讬诇. 讜讚讬谞讬 诪注诪讚 砖诇砖转谉 驻专砖转讬诐 讘驻"拽 讚讙讬讟讬谉:



讗诇讬诪讗 砖讟"讞 讚讗讞专讬诐 拽' 讚专"诪 讗讚专"诪. 讗注"讙 讚讗讬讻讗 诇诪讬诪专 讚诇注讬诇 讘讻转讘 讜诪住专 诪讬讬专讬 讜诪拽讜讚砖转 讜住诪讻讗 讚注转讛 讜讛讻讗 讘诪住讬专讛 诇讞讜讚 讜住讘专 讗讬谉 讗讜转讬讜转 谞拽谞讜转 讘诪住讬专讛 讜讬"诇 讻讬讜谉 讚住转诐 拽转谞讬 讘讛讱 讘专讬讬转讗 讜讘讛讛讬讗 讚诇注讬诇 诇讗 诪住转讘专 诇讬讛 诇讗讜拽讜诪讬 讛讗 讚诇注讬诇 讘拽谞讬谉 讙诪讜专 讜讛讗 讚讛讻讗 讘拽谞讬谉 讙专讜注:



讗诇讗 诇讗讜 讘砖讟专 讞讜讘 讚讬讚讛 讜讘诪拽讜讚砖转 讘诪诇讜讛 驻诇讬讙讬. 讜讗"转 讜讛讗 专"诪 讛讜讗 讚讗诪专 诇注讬诇 诪诇讜讛 讛专讬 讛讜讗 讻驻拽讚讜谉 讜讬"诇 讚讛讻讗 诪讬讬专讬 讻砖砖诇讞 讘讜 讬讚 讜转讜 诇讗 诪爪讬 诇诪讬讛讚专 讘讛 讻讚驻"诇 讗诇讗 讘诪讗讬 讘讜 诪拽讚砖 讜讗驻讬' 讗转"诇 讚诪拽讜讚砖转 讘诪诇讜讛 诪拽讜讚砖转 讜诪拽讜讚砖转 讘砖讻专讜 砖谞转讞讬讬讘 诇讜 专讗砖讜谉 专讗砖讜谉 讚讬砖谞讛 诇砖讻讬专讜转 诪转讞讬诇讛 讜注讚 住讜祝 诪"诪 讗讬谞讛 诪拽讜讚砖转 讻讬讜谉 讚讗讬谞讜 讬讻讜诇 诇拽讘讜注 砖讻专讜 讘讚讬谉 注讚 砖讬讙讬注 讗讜转讜 诪诪讜谉 讜讗讬谞讜 讞砖讜讘 讻谞讜转谉 诇讛 讻诇讜诐 讘诪讞讬诇转讜 注讚 砖转讘讗 讛砖注讛 砖讬讜讻诇 砖讬讜爪讬讗 诪诪谞讛 砖讻专讜 讘讚讬谉:



诪专 住讘专 讛诪拽讚砖 讘诪诇讜讛 诪拽讜讚砖转. 讜讗"转 讜讛讗 专"诪 拽讗诪专 诇注讬诇 诪诇讜讛 讛专讬 讛讬讗 讻驻拽讚讜谉 讜讬"诇 讚讛讻讗 诪讬讬专讬 讻讙讜谉 砖砖诇讞 讘讜 讬讚 讚转讜 诇讗 诪爪讬 诇诪讬讛讚专 讘讬讛 讻讚驻"诇:



讗诇讗 讘诪讗讬 讜讻讜'. 讜讚讜拽讗 谞砖转讬讬专 讜讗讬谉 诇讜诪专 讚讛讻讗 讞砖讬讘 讻讗诇讜 讛讜讗 讘注讬谉 讻砖诪讞讝讬专 诇讛 讛谞讝诪讬诐 讜讛讟讘注讜转 讚讛讗 讗住讬拽谞讗 诇拽诪谉 讚讬砖谞讛 诇砖讻讬专讜转 诪转讞诇讛 讜注讚 住讜祝 诇讻"注 讗讬谞讛 诪拽讜讚砖转 讗诇诪讗 诇讗 讞砖讬讘 讻讗诇讜 讛讜讗 讘注讬谉 讜讬"诇 讚讛讜讛 诪爪讬 诇诪讬诪专 讜诇讟注诪讬讱:





转讜住驻讜转 专讬"讚

讜讞讝专 讜诪讞诇讜 诪讞讜诇. 注讬讬谉 讘驻专拽 讛讻讜转讘 讘诪讛讚讜专讗 转谞讬讬谞讗 讻讙讜谉 砖拽讚砖讛 讘砖讟专 砖讗讬谉 注诇讬讜 注讚讬诐. 专讗讬转讬 诇诪驻专砖 讗讞讚 砖驻讬专砖 讘砖讟专 讞讜讘 砖讬砖 诇讜 注诇 讗讞专讬诐 讜讗讬谉 注诇讬讜 注讚讬诐 讗诇讗 砖讛诇讜讛 诪住专讜 诇诪诇讜讛 讘驻谞讬 注讬讚讬 诪住讬专讛. 讜诇讗 讬转讻谉 讝讛 讛驻讬' 讻诇诇 砖讗诐 讬砖 诇讜 诇诪诇讜讛 注讬讚讬 诪住讬专讛 砖诪住专 诇讜 讛诇讜讛 讛砖讟专 讘驻谞讬讛诐 讜讛讜讚讛 诇讜 砖讛讜讗 讞讬讬讘 诇讜 诪讛 爪专讬讱 专讘讬 诪讗讬专 诇注讬讚讬 讞转讬诪讛 讛专讬 驻讬讜 讻诪讗讛 注讚讬诐 讜诇讗 讗诪专 专讘讬 诪讗讬专 注讬讚讬 讞转讬诪讛 讻专转讬 讗诇讗 讘讙讟 讜讘砖讟专 讗讬专讜住讬谉 讚诇讗 诪讛谞讬讗 讛讜讚讗转 驻讬讜 讜诇讗 讘砖讟专 讞讜讘. 讗诇讗 讜讚讗讬 讘砖讟专 讗讬专讜住讬谉 诪讬讬专讬谞谉 讻讚驻专讬砖 讛诪讜专讛:



讬砖谞讛 诇砖讻讬专讜转 诪转讞诇讛 讜注讚 住讜祝 讜讛讜讬讗 诇讛 诪诇讜讛. 讗讬 拽砖讬讗 讛转讬谞讞 驻专讜讟讜转 讛专讗砖讜谞讜转 讛讜讬讬谉 诪诇讜讛 转转拽讚砖讛 诪讬讛转 讘驻专讜讟讛 讗讞专讜谞讛 讚讗转讬讗 注诐 讙诪专 讻诇讬 讚诇讬讻讗 诇诪讬诪专 讚讞爪讬 驻专讜讟讛 讛专讗砖讜谉 砖讘驻专讜讟讛 讛讗讞专讜谞讛 讛讜讬 诪诇讜讛 讜诇讗 谞砖讗专 驻专讜讟讛 注诐 讙诪专 讻诇讬 讚讻诇 驻讞讜转 诪驻专讜讟讛 诇讗 讞砖讬讘 诇讗拽专讜讬 诪诇讜讛 讜诇注讜诇诐 讘驻专讜讟讛 讗讞专讜谞讛 转转拽讚砖. 转砖讜讘讛 讙诐 驻专讜讟讛 讛讗讞专讜谞讛 讛讜讬讗 诪诇讜讛 讙讘讛 注讚 砖讬讙讬注 讻诇讬 诇讬讚讛 讚讗注"讙 讚诇讗 讬讛讬讘 诇讛 讻诇讬 诪讻讬 讙诪专讛 讗转讞讬讬讘讗 诇讬讛 讘讛讛讬讗 驻专讜讟讛 讻讬 讛讬讻讬 讚讗讬讞讬讬讘讗 讘驻专讜讟讜转 讛专讗砖讜谞讜转 讜讗注"驻 砖讛讻诇讬 讘讬讚讜. 讗讘诇 诇诪讗谉 讚讗诪专 讗讬谞讛 诇砖讻讬专讜转 讗诇讗 诇讘住讜祝 讗注"驻 砖讙诪专 讻诇 讛讻诇讬 讗讬谞讛 诪转讞讬讬讘转 诇讜 讻诇讜诐 注讚 砖讬转谉 诇讛 讛讻诇讬 讜讛诇讻讱 诇讗讜 诪诇讜讛 讛讬讗:





诪讛专砖"讗 - 讞讬讚讜砖讬 讛诇讻讜转

讙诪专讗 讚诪"住 讛诪拽讚砖 讘诪诇讜讛 诪拽讜讚砖转 讜讻讜' 讜讛讬讬谞讜 专讘讬 诪讗讬专 讚讗诪专 讛讻讗 诪拽讜讚砖转 讜讘驻专拽 讛讙讜讝诇 拽诪讗 讛拽砖讜 讛转讜住驻讜转 诪讛讱 讘专讬讬转讗 讚诇注讬诇 讚住讘专 专讘讬 诪讗讬专 诪诇讜讛 讛专讬 讛讜讗 讻驻拽讚讜谉 讚讗讬谞讛 诪拽讜讚砖转 讗诇讗 讘谞砖转讬讬专讛 讘注讬谉 讜注"砖 讜讚讜"拽:


转讜住' 讘讚"讛 讗讬诇讬诪讗 讜讻讜' 讚诇注讬诇 诪讬讬专讬 讚讗"诇 拽谞讬 讜讻讜' 讜讛讻讗 诪讬讬专讬 讚诇讗 讗"诇 讜讻讜' 注讻"诇 讚讘专讬 讛转"讬 谞讻讜讞讬诐 讘讝讛 讜讝"诇 拽砖讬讗 讚专"诪 讗讚专' 诪讗讬专 讚诇讬讻讗 诇诪讬诪专 讚诇注讬诇 诪讬讬专讬 讘讻转讘 讜诪住专 讜驻诇讬讙讬 讘讚专讘 驻驻讗 讜讛讻讗 讘诇讗 讻转讘 讜诪住专 讜驻诇讬讙讬 讘讚专讘讬 讚住转诪讗 拽转谞讬 讻讚诇注讬诇 注讻"诇 讗讘诇 讚讘专讬讛诐 砖诇驻谞讬谞讜 诇讗 讬讚注转讬 诇讛讜诇诪诐 讚讞诇拽讜 讘讬谉 讗"诇 诇诇讗 讗"诇 讚讛讜讗 诪讬诇转讗 讚诇讗 讛讜讝讻专 讘转诇诪讜讚讗 讛讻讗 讗诇讗 砖讛转讜住' 讻"讻 诇讞诇拽 诇专讘讬 讚住"诇 讚诇讗 讘注讬 讻转讬讘讛 讜谞"诇 讛讗 砖讻转讘讜 讚讗诪专 诇讬讛 讜诇讗 讗诪专 诇讬讛 诇讗讜 讚讜拽讗 讗诇讗 讻转讘 诇讬讛 讜诇讗 讻转讘 诇讬讛 讜讛砖转讗 讛诐 诪诪砖 讚讘专讬 转"讬 讜讚讜"拽:


讘讚"讛 讜专讘谞谉 诪住驻拽讗 讜讻讜' 讚讗讬 讗诪专转 讚讗"爪 讙讟 讜讻讜' 讜讗"讻 诪讗讬 讛讗讬 讚拽转谞讬 讜讻讜' 注讻"诇 诪讛专砖"诇 讛讙讬讛 诪讗讬 讛讗讬 讚拽讗诪专 诪住驻拽讗 诇讛讜 讗讬 讜讻讜' 讜诇讗 谞诪爪讗 讻谉 讘讻诇 谞讜住讞讗讜转 讬砖谞讜转 砖讘诇砖讜谉 讛转讜住' 讙诐 讗讬谉 讛讙讛转讜 诪住驻讬拽 讘诪讛 砖谞转拽砖讛 讘讚讘专讬讛诐 讘注诇 讚讘专讬 专讬讘讜转 讜讝"诇 讜讗讬 讗诪专转 讚讗"爪 讙讟 讜讗讬讱 讗驻砖专 诇讗讜诪专讜 讘诪讛 砖讻讘专 讗诪专讜 讜专讘谞谉 诪住驻拽讗 诇讛讜 讜讻讜' 注"砖 讜讻转讘 诇讬讬砖讘 讗转 讝讛 讘讚讞讜拽讬诐 注讬讬谉 砖诐 讗讘诇 讛谞"诇 诇讬讬砖讘 讚讘专讬讛诐 讜诇拽讬讬诐 讻诇 谞讜住讞转 诇砖讜谉 转讜住驻讜转 讬砖谞讜转 砖诇驻谞讬谞讜 讜讛诐 讚讘专讬 专砖"讬 讘注爪诪诐 砖讻转讘 讚诇"讙 讘诪诇转讗 讚专讘谞谉 讜讗诐 诇讗讜 讗讬谞讛 诪拽讜讚砖转 讗诇讗 讜讞讻"讗 砖诪讬谉 讜讻讜' 讜讘讗讬谉 砖讜讛 诪讬讚讬 诇讗 讗讬讬专讬 诪砖讜诐 讚诪住驻拽讗 讜讻讜' 注讻"诇 讜住"诇 讚讜讚讗讬 讗讬 讛讜讛 讙专住讬谞谉 讘诪讬诇转讬讬讛讜 讜讗诐 诇讗讜 讗讬谞讛 诪拽讜讚砖转 注"讻 讻专"诪 诪诪砖 讛讜讛 住"诇 讘讛讗 讚注讚讬 讞转讬诪讛 讻专转讬 讗讘诇 讛砖转讗 讚诇讗 讗讬讬专讬 讘讬讛 专讘谞谉 诪讬讚讬 诪砖诪注 诇讬讛 诇转诇诪讜讚讗 诪砖讜诐 讚诪住驻拽讗 诇讛讜 讚讜讚讗讬 讻专"讗 诇讗 住"诇 诪讚拽讗诪专讬 砖诪讬谉 讗转 讛谞讬讬专 讜讻讜' 讜讻专"诪 谞诪讬 诇讗 住"诇 讚诇讗 讘注讬 讙讟 讜诇讚讬讚讛讜 讘注讬 讙讟 诪住驻讬拽讗 诇讻讱 诇讗 拽转谞讬 讘诪讬诇转讬讬讛讜 讜讗讬谞讛 诪拽讜讚砖转 讻讚拽转谞讬 讘诪诇转讗 讚专"诪 讜讛砖转讗 讻讜讜谞转 讛转讜住' 诪诪砖 讻讚讘专讬讜 讚诪砖诪注 诇讬讛 诇转诇诪讜讚讗 讚讛砖转讗 讚诇讗 拽转谞讬 讘诪诇转讬讬讛讜 讜讗诐 诇讗讜 讗讬谞讛 诪拽讜讚砖转 讗讬 讗诪专转 讚讗"爪 讙讟 讜讻专"诪 住讘讬专讗 诇讛讜 讘讛讗 诪讗讬 讛讗讬 讚拽转谞讬 讘讘专讬讬转讗 讘诪讬诇转讬讬讛讜 讚诇讗 讗讬讬专讬 讘讬讛 讘驻讞讜转 诪砖讜讛 驻专讜讟讛 讚讗讬谞讛 诪拽讜讚砖转 讗诇讗 注"讻 诪砖讜诐 讚诪住驻拽讗 诇讛讜 讗讬 讻专讘讬 诪讗讬专 讗讬 讻专讘讬 讗诇注讝专 讜转讜 诇讗 诪讬讚讬 讜讚讜"拽:


讘讚"讛 砖诪讬谉 讗转 讛谞讬讬专 讜讻讜' 讗讘诇 诇专"诪 讗驻讬' 讗讬讻讗 讘谞讬讬专 讜讻讜' 讚讗诪专 注讚讬 讜讻讜' 注讻"诇 讙诐 讘讻讗谉 讻讜讜谞转 讚讘专讬讛诐 讻谉 讛讜讗 诪讚拽转谞讬 住转诐 讘诪讬诇转讬讛 讚专"诪 讗讬谞讛 诪拽讜讚砖转 讜诪砖讜诐 讚注讚讬 讞转讬诪讛 讻专转讬 讜诇讗 讞讬诇拽 讘讬谉 讗讬转 讘讬讛 砖讜讛 驻专讜讟讛 诇诇讬转 讘讬讛 注"讻 讚驻诇讬讙 谞诪讬 讗专讘谞谉 讘讛讗 讜讗驻讬' 讗讬讻讗 讘谞讬讬专 讜讻讜' 讜拽"诇:


讘讚"讛 讚讻"注 讬砖谞讛 讜讻讜' 讚讛讗 诇讗 讛诪"诇 讚讻"注 讗讬谞讛 诇砖讻讬专讜转 讚讗"讻 诪讗讬 讟注诪讗 讚诪"讚 讜讻讜' 注讻"诇 讜讛专讗"砖 讻转讘 讘注谞讬谉 讝讛 讚讘讻讛讗讬 讙讜讜谞讗 诇讗讜拽讬诪转讗 讚讻"注 讗讬谉 讗讜诪谉 拽讜谞讛 讜讻讜' 讗讬谉 诇讚拽讚拽 讚讛诇讻转讗 讻讱 讚诇讗 讛诪"诇 讚讻"注 讗讜诪谉 拽讜谞讛 讚讗"讻 诇讻"注 诪拽讜讚砖转 讜讻讜' 注讬讬谉 砖诐 讜讚讘专讬讜 转诪讜讛讬诐 诇讻讗讜专讛 讚讜讚讗讬 讛"诪 诇讗讜拽诪讗 讚讻"注 讗讜诪谉 拽讜谞讛 讗诇讗 讚讛讻讗 讘驻诇讜讙转讬讬讛讜 诇讗讜 讘拽讘诇谉 诪讬讬专讬 讗诇讗 讘砖讻讬专 讬讜诐 讚诇讗 砖讬讬讱 讘讬讛 讗讜诪谉 拽讜谞讛 讜讻驻专砖"讬 讘砖诪注转讬谉 讜讬砖 诇讬讬砖讘 讚讘专讬 讛专讗"砖 讚诪砖诪注 诇讬讛 讛讗讬 诇讬砖谞讗 讚拽转谞讬 注砖讛 诇讬 砖讬专讬诐 讜讻讜' 讘拽讘诇谉 讜诇讗 讘砖讻讬专 讬讜诐 讜讚诇讗 讻驻专砖"讬 讜拽"诇:





诪讛专"诐

讘讙诪专讗 讘诪诇讜讛 注"驻 讘诪讗讬 驻诇讬谞讬 讘讚专讘 讛讜谞讗 讜讻讜' 讘诪注诪讚 砖诇砖转谉 讜讻讜'. 讬砖 诇讛拽砖讜转 诇讬砖谞讬 讙"讻 讚讘诪诇讜讛 讘砖讟专 驻诇讬讙讬 讘讛讻讬 讻诪讜 砖讛拽砖讜 讛转讜住' 讚诇讬诪讗 谞诪讬 讘诪诇讜讛 注"驻 驻诇讬讙讬 讘讚砖诪讜讗诇 讻诪讜 讙讘讬 诪诇讜讛 讘砖讟专 讜转专讜讬讬讛讜 爪专讬讻讬 讻诪讜 砖讻转讘 讛专"谉 讜讗谞谉 谞讬讚讜拽 讗讬驻讻讗 讜讬砖 诇讛讘讬讗 专讗讬讛 诪讻讗谉 讚诪诇讜讛 讘砖讟专 讗讬谞讛 谞拽谞讬转 讘诪注诪讚 砖诇砖转谉 讗诇讗 讚讜拽讗 讘讻转讬讘讛 讜讘诪住讬专转 讛砖讟专 诇讬讚 讛诪拽讘诇 讜讚讜"拽. 砖诐 讜专讘谞谉 诪住驻拽讗 诇讛讜 讗讬 讻专讘讬 诪讗讬专. 谞专讗讛 讛讗 讚讗讬爪讟专讬讱 诇诪讬诪专 讛讻讬 讜诇讗 讗诪专 讚专讘谞谉 讻专"诪 住"诇 讜诇讗 讗转讬 诇讗驻诇讜讙讬 讗诇讗 讘砖诪讬谉 讛谞讬讬专 讬"诇 诪砖讜诐 讚诇讗 讙专讬住 讘讚讘专讬 专讘谞谉 讜讗诐 诇讗讜 讚诪砖诪注 讚诇讗 驻诇讬讙讬 讗诇讗 讘砖诪讬谉 讜讘讬砖 讘讜 砖讜讛 驻专讜讟讛 讗讘诇 讘讗讬谉 讘讜 诇讗 讗讬讬专讬 诪讬讚讬 讗讘诇 讗讬 讛讜讛 讙专讬住 讜讗诐 诇讗讜 讛讜讛 诪砖诪注 讚讘砖诪讬谉 讜讘讬砖 讘讜 砖讜讛 驻专讜讟讛 驻诇讬讙讬 专讘谞谉 讗专"诪 讜讘讗讬谉 讘讜 驻诇讬讙讬 讗专"讗 讜讚讜"拽 讗讜 砖专"诇 砖讬讻讜诇 诇讛讬讜转 讚专讘谞谉 诪住驻拽讗 诇讛讜 讜讻讜' 讜谞驻拽讗 诪讬谞讛 诇讛爪专讬讻讛 讙讟 诪住驻拽:





讞讻诪转 砖诇诪讛

转讜住' 讘讚"讛 讜专讘谞谉 讻讜' 诪讻诇 讜讻诇 讜讗"讻 诪讗讬 讛讗讬 讚拽讗诪专 诪住驻拽讗 诇讛讜 讗讬 讻专"诪 讻讜' 讻爪"诇 讜谞"讘 讛讗讬 诪讻诇 讜讻诇 诇讗讜 讚讜拽讗 讚讛讗 驻诇讬讙讬 专讘谞谉 注诇讬讛 讚专"诪 讘砖诪讬谉 讗转 讛谞讬讬专 讻诪"砖 讛转讜住' 诇拽诪谉 讗诇讗 讛"拽 讘讛讗讬 诪讬诇转讗 讚注讚讬 讞转讬诪讛 讻专转讬 讬住讘专讜 诪诪砖 讻专"诪 讜转诇诪讜讚讗 诪诪砖 讚诪住驻拽讗 诇讛讜 讻讜' 讜诪砖"讛 讚讬讬拽讬 转讜住' 诪讛讗 讚转诇诪讜讚讗 讚拽讗诪专 讚诪住驻拽讗 讻讜' 讗讘诇 诇讗 讚讬讬拽讬 诪讛讗 讚讗"讻 讘诪讗讬 驻诇讬讙讬 专"诪 讜专讘谞谉 讚砖驻讬专 驻诇讬讙讬 讘砖诪讬谉 讗转 讛谞讬讬专 讻讚驻专讬'. (注讬' 讘诪讛专砖"讗):


讘讚"讛 砖诪讬谉 讗转 讛谞讬讬专 讻讜' 讚讗诪专 注讚讬 讞转讬诪讛 讻专转讬 讻讜' 谞"讘 谞"诇 讚讛"讟 诇讗讜 讚讜拽讗 讛讜讗 讞讚讗 讗讬讱 谞砖诪注 诪讛"讟 讚注讚讬 讞转讬诪讛 讻专转讬 砖讗讬谞讛 诪转拽讚砖转 讘转讜专转 讻住祝 讗诐 讬砖 讘谞讬讬专 砖"驻 讜注讜讚 讗"讻 诪"讟 讚专讘谞谉 讚讗诪专讬 诪拽讜讚砖转 讛诇讗 诪住驻拽讗 诇讛讜 讚诇诪讗 注讚讬 讞转讬诪讛 讻专转讬 讻专"诪 讗诇讗 讛"驻 专"诪 住讘专 讚讗讬谉 砖诪讬谉 讗转 讛谞讬讬专 诪砖讜诐 讚讗讬谉 讚注转讛 注诇 讛谞讬讬专 讚住转诪讗 拽讗诪专 讗讬谞讛 诪拽讜讚砖转 诪砖诪注 讚讘砖讜诐 注谞讬讬谉 讗讬谞讛 诪拽讜讚砖转 讜注讜讚 讚讗讬 专"诪 住讘专 诪拽讜讚砖转 讘谞讬讬专 讗"讻 注讬拽专 驻诇讜讙转讗 讞住专 诪谉 讛住驻专 讜诪讛 砖讻转讘讜 讛转讜住' 讚住讘专 注讚讬 讞转讬诪讛 讻专转讬 诇讗讜 讚讜拽讗 诇讟注诪讗 拽讗诪专讬 讗诇讗 讻诇讜诪专 砖住讘专 专"诪 砖讘砖讜诐 注谞讬谉 讗讬谉 诪转拽讚砖转 讘砖讟专 讗诇讗 讘注讚讬 讞转讬诪讛 讜讗"诇 讗"讻 诪谞讬讬谉 诇转诇诪讜讚讗 讚诪住驻拽讗 诇专讘谞谉 讚诇诪讗 住讘专讬 注讚讬 讞转讬诪讛 讻专转讬 讜讘讛讗 讚砖诪讬谉 讗转 讛谞讬讬专 诇讞讜讚 讛讜讗 讚驻诇讬讙讬 讜讬"诇 讚转诇诪讜讚讗 住"诇 讚诇"讙 讘讚讘专讬 讞讻诪讬诐 讜讗诐 诇讗讜 讗讬谞讛 诪拽讜讚砖转 讜讗"讻 诪诪讬诇讗 诪讜讻讞 讚诪住驻拽讗 诇讛讜 讜讚讜"拽.  :





专砖"砖

讙诪专讗 诪讻诇诇 讚转"拽 住讘专 讗驻讬' 讗讜转讜 诪诪讜谉 谞诪讬 诇讗 讜讻讜'. 拽"诇 谞讬诪讗 讚专"诪 住讘专 讗讬谉 讗讜诪谉 拽讜谞讛 讘砖讘讞 讻诇讬 讗诇讗 讚讘注诇讬诐 讛讜讛 讜诇讻谉 讻讬讜谉 砖注砖讗谉 讛讜讛 讻讗讬诇讜 谞转谞谉 诇讛 讗注"驻 砖注讜讚谉 转"讬. 讜专讘谞谉 住讘专讬 讚讗讜诪谉 拽讜谞讛 讘砖讘讞 讻诇讬 诇讻谉 诇讗 讛讜讬 谞转讬谞讛 注讚 砖讬诪住专诐 诇讛 讜讬"诇:



专砖"讬 讚"讛 诪讜讞诇. 讛诇讻讱 住诪讻讛 讚注转讛 讜诇讗 讞讬讬砖讗 讻讜'. 讻爪"诇:



专砖"讬 讚"讛 诪住驻拽讗 诇讛讜. 讜讘讗讬谉 砖讜讛 诇讗 讗讬讬专讬 诪讬讚讬 (讻"谞 讚爪"诇) 诪砖讜诐 讚诪住驻拽讗 讻讜' 讜讛砖转讗 讘讬砖 讘讜 讛讜讗 讚讗转讜 诇讗驻诇讜讙讬 讻讜'. 谞专讗讛 诪诇砖讜谞讜 讚专"诇 讚讘讗讬谉 讘谞讬讬专 砖"驻 诇讗 讛讜讞诇讟 讘讚注转诐 注讚讬讬谉 诇讛讻专讬注 诇讗讬讝讛 爪讚 讜诇讻谉 砖转拽讜 诪讝讛 讜讛谞讬讞讜 讛讚讘专 讘诪讞诇讜拽转诐. 讜诇讗 讻驻讬专讜砖 讛转讜住' 砖讚注转诐 讘讛讞诇讟 砖讛讜讗 住驻拽:



转讚"讛 讻讬. 讜讛讻讗 诪讬讬专讬 讘诪注诪讚 砖诇砖转谉. 专"诇 讘讝讛 讚诇讗 转讬拽砖讬 讻讬讜谉 讚讘讞讚 讟注诪讗 驻诇讬讙讬 诇"诇 诇诪讬转谞讬 转专讜讬讬讛讜. 诇讻谉 讻转讘讜 讜讛讻讗 诪讬讬专讬 讻讜'. 讜专"诇 讜拽诪"诇 转专转讬 讞讚讗 讚诪注诪讚 砖诇砖转谉 诪讛谞讬 讜讗驻讬' 讘诪诇讜讛 (注讬' 讘专"谉). 砖谞讬转 讚讗驻讬' 讘诪注诪讚 砖诇砖转谉 讬讻讜诇 诇诪讞讜诇:



转讚"讛 讜专讘谞谉. 讜讗"讻 诪讗讬 讛讗讬 讚拽讗诪专 讻讜'. 诪讛 砖谞讚驻住 讘讙诇讬讜谉 讘砖诐 专砖"诇 讚爪"诇 讚拽转谞讬 砖讘讜砖 讛讜讗 讚谞讛驻讜讱 讛讜讗 讚讛谞"讬 讛讬转讛 讚拽转谞讬 讜讛讜讗 讛讙讬讛 讚拽讗诪专:





讛讙讛讜转 讬注讘"抓

讙诪' 讻讬讜谉 砖注砖讗谉 诪拽讜讚砖转. 爪"诇 砖讗诪专 讛专讬 讗转 诪拽讜讚砖转 讻砖谞转谉 诇讛 讜讛讘专讬讬转讗 拽爪专讛 讘诪讜讛讬. 讗"谞 诪拽讜讚砖转 诪讚专讘谞谉 讚讬"诇 讗诪专讛 讛讬讗 讜谞转谉 讛讜讗 住驻讬拽讗 讛讜讬 讜讝讛 讚讜讞拽 讚讻诇 讛讬讻讗 讚讗诪专讬' 诪拽讜讚砖转 住转诐 拽讚讜砖讬谉 讙诪讜专讬谉 讛诐 讜讗诐 驻砖讟讛 讬讚讛 讜拽讘诇讛 [拽讚讜砖讬谉] 诪讗讞专 讗讬谞讛 爪专讬讻讛 讙讟 诪砖谞讬:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖诪讬谉 讗转 讛谞讬讬专. 注"诇 讝 注"讘 转讜讚"讛 讜专讘 讬讜住祝:





驻谞讬 讬讛讜砖注

转讜住驻讜转 讘讚"讛 讛诪讜讻专 砖讟专 讞讜讘 讻讜' 讬砖 诪驻专砖讬诐 讛讬讬谞讜 讟注诪讗 讻讜' 诪砖讜诐 讚拽谞讬谉 砖讟专 讗讬谞讜 讗诇讗 诪讚专讘谞谉 讻讜'. 讘注诇诪讗 讻转讘讜 讛转讜住驻讜转 讟注诐 讗讞专 诇注讜诇诐 讚拽谞讬谉 砖讟"讞 讚讗讜专讬讬转讗 讗诇讗 讚讗驻砖专 讚讛讻讗 诪砖诪注 诇讛讜 注讬拽专 讛讗讬 讟注诪讗 讚拽谞讬谉 砖讟专讜转 讚专讘谞谉 讜讗"讻 讛讗 讚拽转谞讬 诪拽讜讚砖转 讛讬讬谞讜 诪讚专讘谞谉 讚讜诪讬讗 讚住讬驻讗 讚诪诇讜讛 注"驻 讚诪讜拽诪讬谞谉 诇讛讜 讘诪注诪讚 砖诇砖转谉 讜讛讬讬谞讜 谞诪讬 诪讚专讘谞谉 讻讚讗住拽讬谞谉 讘住讜祝 驻"拽 讚讙讬讟讬谉 讚讛讜讬 讻讛诇讻转讗 讘诇讗 讟注诪讗 讜讗"讻 讗转讬 砖驻讬专 讚讻诇诇讬谞讛讜 诇转专讜讜讬讬讛讜 讻讞讚讗 讚诇专"诪 诪拽讜讚砖转 诪讚专讘谞谉 诇砖讬讟转 讛住讜讘专讬诐 讚诪讗讬 讚拽讜谞讛 诪讚专讘谞谉 讛讜讬 拽讬讚讜砖讬谉 讚专讘谞谉 讜讘讻讱 讗谞讬 转诪讛 注诇 讚讘专讬 讛专诪讘"谉 讝"诇 讘讞讬讚讜砖讬讜 诇讘"讘 驻专拽 诪讬 砖诪转 砖讛拽砖讛 注诇 砖讬讟转 讛住讜讘专讬诐 讚拽谞讬谉 砖讟专讜转 诪讚专讘谞谉 诪讛讛讬讗 讚砖诪注转讬谉 讜谞专讗讛 诇讜 讚讜讞拽 诇讛注诪讬讚讛 讘拽讬讚讜砖讬谉 讚专讘谞谉 讜讗诪讗讬 拽砖讬讗 诇讬讛 讟驻讬 讘拽谞讬谉 砖讟专讜转 讜诇讗 拽砖讬讗 诇讬讛 讛讛讬讗 讚诪注诪讚 讙' 讚讜讚讗讬 讗讬讬专讬 诪拽讬讚讜砖讬谉 讚专讘谞谉 诇砖讬讟转讜 讜讗讚专讘讗 诪讝讛 专讗讬讛 讚讚讜诪讬讗 讚讛讻讬 讛讜讬 讘拽讬讚讜砖讬 诪诇讜讛 讘砖讟专 讜讬砖 诇讬讬砖讘 讘讚讜讞拽. 诪讬讛讜 拽砖讬讗 诇讬 讛讬讗讱 讗驻砖专 诇讛注诪讬讚讛 讘拽讬讚讜砖讬谉 讚专讘谞谉 讚讗"讻 讗诪讗讬 拽讗诪专讬 专讘谞谉 讚讗讬谞讛 诪拽讜讚砖转 讗驻讬诇讜 诪讚专讘谞谉 讛讗 讗驻讬诇讜 讗讬谉 讛谞讬讬专 砖"驻 诪拽讜讚砖转 诪讚专讘谞谉 诪讞砖砖讗 讚砖诪讗 砖"驻 讘诪讚讬 讜讚讜讞拽 诇讜诪专 讚讛谞讬 专讘谞谉 住讘专讬 讚诇讗讜 讚注转讛 讗谞讬讬专 讜驻诇讬讙讬 讗讛谞讱 专讘谞谉 讚讘住诪讜讱 诪讬讛讜 诇砖讬讟转 讛住讜讘专讬诐 讚讛讬讻讗 砖诪讜讞诇 讛诪诇讜讛 诇诇讜讛 爪专讬讱 讛诇讜拽讞 诇讛讞讝讬专 讛谞讬讬专 讗"砖 讜注讜讚 谞驻专砖 讘讝讛 讘诇砖讜谉 讛转讜住驻讜转 讘住诪讜讱 讗讘诇 拽砖讬讗 诇讬 讟讜讘讗 讛讬讗讱 讗驻砖专 诇讜诪专 讚拽谞讬谉 砖讟专讜转 诪讚专讘谞谉 讛讗 讘讘讻讜专讜转 讚祝 谞' 住讜讘专 专讘讬 讘讻诇 驻讜讚讬谉 讘讻讜专 讗讚诐 讞讜抓 诪砖讟专讜转 讜诪砖诪注 讛转诐 讚讛讬讬谞讜 讘砖讟"讞 砖诇 讗讞专讬诐 讜讬诇讬祝 诇讛 诪专讬讘讜讬 讜诪讬注讜讟 讜讗"讻 诪讜讻讞 诇讛讚讬讗 讚诪谉 讛转讜专讛 讬讻讜诇 诇讛拽谞讜转 砖讟"讞 讜讞驻砖转讬 讘讻诇 讛住驻专讬诐 讜诇讗 诪爪讗转讬 诪讝讛 专拽 讘驻"拽 讚砖讘讜注讜转 讚祝 讚' 讻转讘讜 讛转讜住驻讜转 讛讗 讚诪讜讻讞 诪讻讗谉 讚拽谞讬谉 砖讟专讜转 讚讗讜专讬讬转讗 诪驻讜专砖 讘诪拽讜诐 讗讞专 讜讞驻砖转讬 讜诇讗 诪爪讗转讬 讝讜诇转 讘驻专拽 讛讝讛讘 讚祝 诇"讛 讻转讘讜 讛转讜住驻讜转 讻谉 诇注谞讬谉 讗讜谞讗讛 讜诪讛 砖转讬专爪讜 砖诐 诇讗 砖讬讬讱 诇注谞讬谉 驻讚讬讜谉 讛讘谉 讜讘诇讗"讛 诪讗讜谞讗讛 诇讗 拽砖讛 讻"讻 讚讗讬讻讗 诇诪讬诪专 讚砖讟专讜转 诪讚专讘谞谉 讜讗讙讘 讙专专讗 讚注讘讚讬诐 讜拽专拽注讜转 谞拽讬讟 诇讛讜 诪砖讗"讻 诪讛讗 讚讗诇讬讘讗 讚专讘讬 诇注谞讬谉 驻讚讬讜谉 讛讘谉 讚诪专讘讛 讻诇 诪讬诇讬 讜诪讜拽讬 诪讬注讜讟讗 讗砖讟专讜转 诇讞讜讚 讜讚讗讬 拽砖讛 讜诇讜诇讬 讚诪住转驻讬谞讗 讘讗转讬 诇讚讜谉 讘讚讘专 讞讚砖 讚讜讚讗讬 讗诇讬讘讗 讚专讘讬 讛讜讬 诪讚讗讜专讬讬转讗 讜讛讬讬谞讜 谞诪讬 讟注诪讗 讚专讘讬 讚讗诪专 讘砖诪注转讬谉 讗讜转讬讜转 谞拽谞讬谉 讘诪住讬专讛 讚讻讬讜谉 讚拽谞讬谉 砖讟专讜转 诪讚讗讜专讬讬转讗 讛讜讬 讘讻诇诇 砖讗专 诪讟诇讟诇讬诐 讚谞拽谞讬谉 讘诪砖讬讻讛 诇专讬砖 诇拽讬砖 诪讚讗讜专讬讬转讗 讜诇专讘讬 讬讜讞谞谉 诪讚专讘谞谉 诪讞砖砖讗 讚砖诪讗 讬讗诪专讜 谞砖专驻讜 讞讬讟讱 讘注诇讬讛 讜讛"谞 讚讻讜讜转讛 讜诪住讬专讛 讛讜讬 讘讻诇诇 诪砖讬讻讛 讘讚讘专 砖讚专讻讜 讘讻讱 讗讜 讻诪"砖 讛专诪讘"谉 讝"诇 讚诇注谞讬谉 讛拽谞讗转 砖讬注讘讜讚 砖讬讬讱 讟驻讬 诪住讬专讛 诪诪砖讬讻讛 诪砖讗"讻 诇专讘谞谉 讚诇讬讻讗 诇诪讬诇祝 诪驻讚讬讜谉 讛讘谉 讚讛讗 讘讻诇诇讬 讜驻专讟讬 讚专砖讬 讜诪讜拽讬 诇讛讜 讗拽专拽注讜转 讜注讘讚讬诐 讜砖讟专讜转 谞拽讟讬 诇讙专专讗 讜讗"讻 住讘专讬 讚拽谞讬谉 砖讟专讜转 诪讚专讘谞谉 讜诪砖"讛 讘注讬谞谉 讻转讬讘讛 讜诪住讬专讛 讚讗诇讬诐 讟讜讘讗 讻讬讜谉 讚诪讚讗讜专讬讬转' 诇讗 诪讬拽谞讬 讻诇诇. 讜讘讗诪转 拽砖讬讗 诇讬 讗诐 谞讗诪专 讚专讘谞谉 讚专讘讬 谞诪讬 诪爪讬 住讘专讬 讚拽谞讬谉 砖讟专讜转 讚讗讜专讬讬转讗 讜讗"讻 讛讗讬 拽谞讬谉 讚讻转讬讘讛 讜诪住讬专讛 诪讗讬 注讘讬讚转讛 讜讛讬讻讗 专诪讬讝讗 讘讗讜专讬讬转讗 讚讛讗 讻诇 讛拽谞讬谞讬诐 讬诇驻讬谞谉 讘驻"拽 讚诪讻讬诇转讬谉 诪拽专讗讬 讜诪诪讛 谞驻砖讱 讗诐 谞讗诪专 讚砖讟专讜转 讘讻诇诇 诪讟诇讟诇讬谉 谞讬谞讛讜 讜诪拽专讗 讚讜讻讬 转诪讻讜专 诇注诪讬转讱 讬诇驻讬谞谉 诇讛讜 讗"讻 诇讬拽谞讜 讘讻住祝 诇专讘讬 讬讜讞谞谉 讗讜 讘诪砖讬讻讛 讚讛讬讬谞讜 诪住讬专讛 诇专"诇 讜砖讟专 诇讗 诪讛谞讬 讘讛讜 讻诇诇 讻讬 讛讬讻讬 讚诇讗 诪讛谞讬 讘诪讟诇讟诇讬诐 讜讗诐 谞讗诪专 讚拽谞讬谉 砖讟专讜转 讻讬讜谉 讚讗讬讻讗 砖注讘讜讚 拽专拽注讜转 讛"诇 讻拽专拽注讜转 讜谞拽谞讬谉 讘砖讟专 讚讛讬讬谞讜 讻转讬讘讛 讗"讻 诪住讬专讛 诪讗讬 注讘讬讚转讛 讜注讜讚 诇讬拽谞讬 讘讻住祝 讗注"讻 讚讘讛讻讬 驻诇讬讙讬 专讘讬 讜专讘谞谉 讜讗讝讚讜 诇讟注诪讬讬讛讜 讻讚驻专讬砖讬转 讜讚讜"拽. 讜讗祝 讚诇驻"讝 讛讬讛 讘讗驻砖专 诇讜诪专 讚诇注讜诇诐 讛诇讻讛 讻专讘讬 讜讛讗 讚诇讗 拽讗诪专讬谞谉 讘砖诪注转讬谉 讜讗讬讘注讬转 讗讬诪讗 讚讻"注 讗讬转 诇讛讜 讚专讘讬 讜讛讻讗 讘讚砖诪讜讗诇 拽诪讬驻诇讙讬 讛讬讬谞讜 诪砖讜诐 讚砖诪讜讗诇 诇讗 讗诪专 讚讬讻讜诇 诇诪讞讜诇 讗诇讗 诇讚讘专讬 讛讗讜诪专 讚拽谞讬谉 砖讟专讜转 讚专讘谞谉 讻驻讬专讜砖 讛转讜住驻讜转 讻讗谉 讗诇讗 讚诇驻"讝 讗讚专讘讛 诪讜讻讞 讚讗讬谉 讛诇讻讛 讻专讘讬 讚讛讗 讘讻讜诇讛 转诇诪讜讚讗 诪砖诪注 讚拽讬"诇 讻砖诪讜讗诇 讜讚讜"拽:


(拽讜谞讟专住 讗讞专讜谉) 讚祝 诪讞 转讜住' 讘讚"讛 讛诪讜讻专 砖讟"讞 讬砖 诪驻专砖讬诐 讚讛讬讬谞讜 讟注诪讗 诪砖讜诐 讚拽谞讬谉 砖讟专讜转 讗讬谞讜 讗诇讗 诪讚专讘谞谉 讜讻转讘 讛专诪讘"谉 讝"诇 讘讞讬讚讜砖讬讜 讘诪住讻转 讘"讘 驻专拽 讛诪讜讻专 讗转 讛住驻讬谞讛 讚讗讚专讘讛 诪住讜讙讬' 讚讛讻讗 诪讜讻讞 讚拽谞讬谉 砖讟专讜转 诪讚讗讜专讬讬转讗 诇驻讬 砖谞专讗讛 诇讜 讚讜讞拽 诇讛注诪讬讚 住讜讙讬讗 讚砖诪注转讬谉 讘拽讬讚讜砖讬谉 讚专讘谞谉 讜拽砖讬讗 诇讬 注诇 讚讘专讬讜 讚讛讗 注"讻 讘讗讜拽讬诪转讗 讚诪注诪讚 砖诇砖转谉 讜讚讗讬 诪拽讬讚讜砖讬谉 讚专讘谞谉 讗讬讬专讬 讜讗"讻 诪讗讬 讗讜诇诪讬' 讚讛讗讬 诪讛讗讬 讜诪转讜谉 诪"砖 讘驻谞讬诐 讬砖 诇讬讬砖讘 讛讚讘专讬诐 讘讚讜讞拽:


(拽讜谞讟专住 讗讞专讜谉) 注讜讚 讛拽砖转讬 诇砖讗讜诇 讘讝讛 讛讗讬讱 讗驻砖专 诇讜诪专 讚拽谞讬谉 砖讟专讜转 讚专讘谞谉 讚讛讗 讘诪住讻转 讘讻讜专讜转 讚祝 谞' 住讜讘专 专' 讘讻诇 驻讜讚讬谉 讘讻讜专 讗讚诐 讞讜抓 诪砖讟专讜转 讜讬诇讬祝 诇讛 诪专讬讘讜讬 讜诪讬注讜讟 讜诪砖诪注 讛转诐 讚讛讬讬谞讜 讘砖讟"讞 砖诇 讗讞专讬诐 讜讗诐 讻谉 诪讜讻讞 诇讛讚讬' 讚诪谉 讛转讜专讛 讬讻讜诇 诇讛拽谞讜转 砖讟"讞 诇讗讞专讬诐 讜诪砖"讛 讗讬爪讟专讬讱 诪讬注讜讟讗 诇驻讚讬讜谉 讛讘谉 讜讛注诇讬转讬 讘讝讛 讚诇专讘讬 讜讚讗讬 拽谞讬谉 砖讟专讜转 讚讗讜专讬讬转讗 讚诪讛"讟 讙讜驻讗 住"诇 讘驻专拽 讛住驻讬谞讛 讚讗讜转讬讜转 谞讬拽谞讜转 讘诪住讬专讛 诇讞讜讚 诪砖讗"讻 诇专讘谞谉 讚驻诇讬讙讬 注诇讬讛 讜住"诇 讚讗讬谉 谞讬拽谞讬谉 讗诇讗 讘讻转讬讘讛 讜诪住讬专讛 讗诐 讻谉 谞专讗讛 讚住"诇 讚拽谞讬谉 砖讟专讜转 诪讚专讘谞谉 讻诪"砖 讘驻谞讬诐:


讘讚"讛 讻讬 拽讗诪专 专讘 讻讜' 讜讗"转 讗诪讗讬 诇讗 拽讗诪专 讚讻"注 讻讜' 讜驻诇讬讙讬 讘讚砖诪讜讗诇 讻讜' 讗诇讗 诪讚诇讗 拽讗诪专 讛讻讬 砖"诪 讻讜' 讚讗驻讬诇讜 砖诪讜讗诇 诪讜讚讛 讻讜' 注讻"诇. 讜拽砖讬讗 诇讬 讚讗讻转讬 讛讬讗 讙讜驻讗 转讬拽砖讬 诇诪讛 砖讻转讘讜 讘住诪讜讱 讚讟注诪讗 讚砖诪讜讗诇 讚讬讻讜诇 诇诪转讜诇 诪砖讜诐 讚拽谞讬谉 砖讟专讜转 诪讚专讘谞谉 讗"讻 诪"砖 讛讻讗 讘诪注诪讚 讙' 讚讗讬谉 讬讻讜诇 诇诪讞讜诇 讛讗 诪注诪讚 讙' 讻诇 砖讻谉 讚诇讗 讛讜讬 讗诇讗 诪讚专讘谞谉 讻讛诇讻转讗 讘诇讗 讟注诪讗 诇讻讗讜专讛 讛讬讛 谞"诇 诇讜诪专 讚讘诪注诪讚 砖诇砖转谉 讗祝 注诇 讙讘 讚诪讚专讘谞谉 讛讜讗 讗驻"讛 注砖讗讜讛讜 讻砖诇 转讜专讛 讻讬讜谉 砖讛讬讛 讘驻谞讬 讛诇讜讛 讜谞转专爪讛 诇驻专讜注 讜讗"讻 讬讻讜诇讬谉 诇转拽谉 砖讗祝 讗诐 诪讞诇 讛诪诇讜讛 讗讞"讻 诇讗 诪讛谞讬 诪砖讗"讻 讘诪讜讻专 砖讟"讞 讚注讬拽专 讛转拽谞讛 讛讜讗 诇诪讻讜专 砖诇讗 讘驻谞讬 讛诇讜讛 讜讗"讻 讗讬谉 诇讞讻诪讬诐 诇讛驻拽讬注 讝讻讜转 讛诇讜讛 讻讬讜谉 砖诇讗 谞转专爪讛 诇驻专讜注 诇讛诇讜拽讞 讜诪砖"讛 住讘专 砖诪讜讗诇 讚讗诐 诪讞诇讜 诪讞讜诇 讗诇讗 讚讗讻转讬 拽砖讬讗 诇讬 诇驻诪"砖 讛转讜住驻讜转 讘驻"拽 讚讙讬讟讬谉 讚诪注诪讚 讙' 诪讛谞讬 讗驻讬诇讜 讘注"讻 砖诇 讛诇讜讛 讜转讜 诇讗 砖讬讬讱 讛讗讬 讟注诪讗 讜讗讻转讬 讬砖 诇讬讬砖讘 讜爪"注. 诪讬讛讜 讛专砖讘"讗 讘讞讬讚讜砖讬讜 讻转讘 讚讗驻讬诇讜 讘诪注诪讚 讙' 讬讻讜诇 诇诪讞讜诇 讜讘讗诪转 诇讛讗讬 砖讬谞讜讬讬讗 讚诪讜拽讬 诇驻诇讜讙转讗 讚砖讟"讞 讘讛讛讬讗 讚砖诪讜讗诇 诪讜拽讬 谞诪讬 诇驻诇讜讙转讗 讚诪注"驻 讘讻讛"讙 讜讛讗讬 砖讬谞讜讬讬讗 讚拽讗诪专 讚驻诇讬讙讬 讘讚专讘 讛讜谞讗 住讘专 讚诇讗 驻诇讬讙讬 讘讚砖诪讜讗诇 诪砖讜诐 讚讗砖讛 住诪讻讛 讚注转讛 讗诇讗 讚驻诇讬讙讬 讘砖讟"讞 讘讚专讘讬 讗讜 讘讚专讘 驻驻讗 讜诪砖"讛 诪讜拽讬 讛讻讗 讘诪注"驻 讘讚专讘 讛讜谞讗:


专砖"讬 讘讚"讛 讗讬谞讛 诪拽讜讚砖转 讜讗驻讬诇讜 讛谞讬讬专 砖"驻 讻讜' 讚诇讗讜 讚注转讛 诇讛转拽讚砖 讘驻专讜讟转 讛谞讬讬专 讻讜' 注讻"诇. 讛"讛 讚讛讜讬 诪爪讬 诇驻专砖 讚专"诪 住讘专 讚诪诇讜讛 讜驻专讜讟讛 讚注转讛 讗诪诇讜讛 讗诇讗 讚驻住讬拽讗 诇讬讛 讚讗驻讬诇讜 讗讬转 诇讬讛 讘注诇诪讗 讚注转讛 讗诪诇讜讛 讛讻讗 诇讗讜 讚注转讛 讗谞讬讬专:


转讜住驻讜转 讘讚"讛 讗讬诇讬诪讗 砖讟"讞 讚讗讞专讬诐 拽砖讬讗 讚专"诪 讗讚专"诪 讜讗"转 诪讗讬 拽砖讬讗 诇讬砖谞讬 讚诇注讬诇 讗讬讬专讬 讚讗"诇 拽谞讬 诇讱 讻讜' 注讻"诇. 讜讻转讘 诪讛专砖"讗 讝"诇 讚讗"诇 讜诇讗 讗"诇 诇讗讜 讚讜拽讗 讗诇讗 讚诇注讬诇 讘讻转讘 诇讛 讜讛讻讗 讘讚诇讗 讻转讘 讻讜' 注"砖 讜诇注谞"讚 讬砖 诇讬 诇讬讬砖讘 讚讘专讬讛诐 诇驻讬 砖讬讟转诐 讘住诪讜讱 讜讛讬讗 砖讬讟转 专砖"讬 讝"诇 讚诇讗 讙专住讬谞谉 讘讘专讬讬转讗 讜讗诐 诇讗讜 讗讬谞讛 诪拽讜讚砖转 诪砖讜诐 讚诪住驻拽讗 诇讛讜 讜诇驻"讝 讛砖转讗 谞诪讬 讗讬 讘注讬 诇讗讜拽诪讬 讘砖讟"讞 讚讗讞专讬诐 爪"诇 讚诇专讘谞谉 诪住驻拽讗 诇讛讜 讜讗"讻 转讜 诇讬讻讗 诇讗讜拽诪讬 诇注讬诇 讘讻转讘 诇讛 讜讛讻讗 讘讚诇讗 讻转讘 讚讗"讻 讻"砖 讚转讬拽砖讬 讚专讘谞谉 讗讚专讘谞谉 讚诪讚拽转谞讬 诇注讬诇 讗讬谞讛 诪拽讜讚砖转 诪砖诪注 讚诇讗 诪住驻拽讗 诇讛讜 讗注"讙 讚讻转讘 讜讛讻讗 讗注"讙 讚诇讗 讻转讘 诪住驻拽讗 诇讛讜 诪砖"讛 讛讜爪专讻讜 诇讛拽砖讜转 讘注谞讬谉 讝讛 讜讛讻讗 讗讬讬专讬 砖讻转讘 讜诪住专 讜诇讗 讗"诇 拽谞讬 诇讱 讚诇专"诪 讻转讬讘讛 诇讗 诪讛谞讬 讻诇诇 讜注讬拽专 转诇讜讬 讘讗诪讬专转 拽谞讬 诇讱 讜诪砖"讛 讗讬谞讛 诪拽讜讚砖转 讻诇诇 讜专讘谞谉 诪住驻拽讗 诇讛讜 讻讬讜谉 砖讻转讘 讜诪住专 讗讬 讘注讬谞谉 拽谞讬 诇讱 讗讜 诇讗 诪砖讗"讻 诇注讬诇 讗讬讬专讬 讘诪住专 讜诇讗 讻转讘 讗诇讗 砖讗"诇 拽谞讬 诇讱 讚诇专"诪 诪拽讜讚砖转 讘讜讚讗讬 讚诇讗 讘注讬谞谉 讻转讬讘讗 讻讬讜谉 砖讗"诇 讜诇专讘谞谉 驻砖讬讟讗 诇讛讜 讚讗讬谞讛 诪拽讜讚砖转 讻讬讜谉 砖诇讗 讻转讘 讻谉 谞"诇 诇讬讬砖讘 讛谞讜住讞讗 砖诇驻谞讬谞讜:


讙诪专讗 讗诪专 专讘 谞讞诪谉 讘"讬 讛讘"注 讻讙讜谉 砖拽讬讚砖讛 讘砖讟专 砖讗讬谉 注诇讬讜 注讚讬诐 讻讜' 讜专讘谞谉 诪住驻拽讗 诇讛讜 讻讜'. 讜讬砖 诇转诪讜讛 讗诪讗讬 讛讜爪专讱 诇讗住讜拽讬 讛讻讗 讛讱 诪讬诇转讗 讚专讘谞谉 诪住驻拽讗 诇讛讜 讟驻讬 诪诇诪讗讬 讚住"讚 诪注讬拽专讗 讚驻诇讬讙讬 讘诪拽讚砖 讘诪诇讜讛 谞诪讬 讛讜讬 爪专讬讱 诇诪讬诪专 讚专讘谞谉 诪住驻拽讗 诇讛讜 讘诪拽讚砖 讘诪诇讜讛. 讜讬讜转专 讬砖 诇转诪讜讛 讘诇砖讜谉 讛转讜住驻讜转 讘讚"讛 讜专讘谞谉 讜讘讚"讛 砖诪讬谉 讗转 讛谞讬讬专 讜讚讘专讬 诪讛专砖"讗 讝"诇 讘驻讬专讜砖 讛转讜住' 转诪讜讛讬谉 诪讗讚 诇讻讱 谞诇注"讚 诇讬讬砖讘 讞讚讗 诪讙讜 讞讚讗 讚诪砖诪注 诪住讜讙讬转 讛讙诪专讗 讚诇诪讗讬 讚住"讚 讚诪注讬拽专讗 诇讗 讛讜讬 爪专讬讱 诇驻专砖 讚专讘谞谉 诪住驻拽讗 诇讛讜 讗讬 诪拽讚砖 讘诪诇讜讛 诪拽讜讚砖转 讚讘诇讗"讛 讗"砖 讚讗驻讬诇讜 讗讬 驻砖讬讟讗 诇讛讜 讚诪拽讚砖 讘诪诇讜讛 讗讬谞讛 诪拽讜讚砖转 讗驻"讛 讗"砖 讚砖诪讬谉 讗转 讛谞讬讬专 诇专讘谞谉 讚住"诇 讚讚注转讛 谞诪讬 讗谞讬讬专 讻诪讜 砖驻专砖"讬 讜讻讬讜谉 讚专讜爪讛 诇拽讚砖讛 讘拽讬讚讜砖讬 讻住祝 讚讛讬讬谞讜 诪诇讜讛 讗祝 注诇 讙讘 讚诇讗 诪讛谞讬 讗驻"讛 诪讬拽讚砖讗 讘谞讬讬专 讚诪诇讜讛 讜驻专讜讟讛 讚注转讛 谞诪讬 讗驻专讜讟讛 住"诇 诪砖讗"讻 诇讗讜拽讬诪转讗 讚讛砖转讗 讚讗讬讬专讬 砖专讜爪讛 诇拽讚砖讛 讘拽讬讚讜砖讬 砖讟专 砖讻转讜讘 讘讜 讛专讬 讗转 诪拽讜讚砖转 诇讬 讗"讻 驻砖讬讟讗 诇讬讛 诇讛砖"住 讚讗讬 讛讜讛 住"诇 诇专讘谞谉 讻专"诪 讚注讬讚讬 讞转讬诪讛 讻专转讬 诇讗 讛讜讬 砖讬讬讱 诇讜诪专 砖诪讬谉 讗转 讛谞讬讬专 讚讗驻讬诇讜 讗诐 砖讜讛 驻专讜讟讛 讗讬谞讛 诪拽讜讚砖转 讚讻讬讜谉 砖拽讬讚砖讛 讘诇砖讜谉 拽讬讚讜砖讬 砖讟专 讜讗讬谉 注诇讬讜 注讚讬诐 讛专讬 讛讜讗 讻讗讬诇讜 专讜爪讛 诇砖讞拽 讘讛 诇拽讚砖讛 讘诇讗 注讚讬诐 讜讻讬讜谉 讚注讬讚讬 诪住讬专讛 讗讬谉 诇讛诐 砖讜诐 砖讬讬讻讜转 讘拽讬讚讜砖讬 砖讟专 诇讗 砖讬讬讱 诇讜诪专 砖诪讬谉 讗转 讛谞讬讬专 讚注讬讚讬 拽讬讚讜砖讬 砖讟专 诇讞讜讚 讜注讬讚讬 拽讬讚讜砖讬 讻住祝 诇讞讜讚 诇讻讱 讛讜爪专讱 诇讜诪专 讘讙诪专' 讚专讘谞谉 诪住驻拽讗 诇讛讜 讚讗讬讻讗 诇诪讬诪专 讻专"讗 讚注讬讚讬 诪住讬专讛 讻专转讬 讜讗"讻 讻讬讜谉 砖拽讬讚砖讛 讘砖讟专 讘诇讗 注讚讬诐 诪住转诪讗 讟注讬 谞诪讬 讘讛讻讬 砖专讜爪讛 诇拽讚砖讛 注"讬 注讬讚讬 诪住讬专讛 讜讗"讻 诪砖"讛 讗诐 讛谞讬讬专 砖讜讛 驻专讜讟讛 诪拽讜讚砖转 注"讬 讛谞讬 注讬讚讬 诪住讬专讛 讙讜驻讬讬讛讜 诪诪讛 谞驻砖讱 讗讜 讘注讬讚讜转谉 注"讬 拽讬讚讜砖讬 砖讟专 讗讜 注"讬 拽讬讚讜砖讬 讻住祝 讻讬讜谉 讚诪诪"谞 砖讬讬讻讬 讛谞讱 注讚讜转 讘讛讱 诪讬诇转讗 讚拽讬讚讜砖讬谉 诪讬诪专 讗诪专 转转拽讚砖 讘驻谞讬 讻讜' 讘讻诇 诪讗讬 讚诪拽讚砖讗 讻诪"砖 诇注诇讬 讘讻诪讛 讚讜讻转讬 讜讻诇 讝讛 诪诪砖 讻诇砖讜谉 讛转讜住驻讜转 讘讚"讛 砖诪讬谉 讗转 讛谞讬讬专 讚讻讬讜谉 讚诇专"诪 注讬讚讬 讞转讬诪讛 讻专转讬 讛拽讬讚讜砖讬谉 诇讗 转诇讬讗 诪讬诇转讗 讻诇诇 讘砖讜诪转 讛谞讬讬专 讜讛讬讬谞讜 讻讚驻专讬砖讬转 讜诇驻讬 驻讬专讜砖 诪讛专砖"讗 诪诇讘讚 砖讛讜讗 讚讞讜拽 讗诇讗 讚诪讛 砖讻转讘 讚讗诪专讬 注讬讚讬 讞转讬诪讛 讻专转讬 讛讜讗 诇砖讜谉 诪讬讜转专 诇讙诪专讬 讜诇诪讗讬 讚驻专讬砖讬转 讚讘专讬讛诐 诪讘讜讗专讬谉 讛讬讟讘 讜谞转讬讬砖讘 讙"讻 诪讛 砖讻转讘 讛讟讜专 讘砖诐 讛专诪"讛 讚讗祝 讗诐 讛砖讟专 驻住讜诇 砖诪讬谉 讛谞讬讬专. 讜专讘讬谞讜 讬专讜讞诐 谞住转驻拽 讘讻讜讜谞转 讛专诪"讛 讻诪讘讜讗专 讘讘讬转 讬讜住祝 住讬' 诇"讘 讗诇讗 讚讘住驻专 讘讚拽 讛讘讬转 转诪讛 诇诪讛 谞住转驻拽 讘讝讛 讚讙诪专' 注专讜讻讛 讛讬讗 讘砖诪注转讬谉 讜讻谉 转诪讛 讛讘讬转 砖诪讜讗诇 砖诐 讜诇诪讗讬 讚驻专讬砖讬转 讗讚专讘讗 诪住讜讙讬讬转 讛讙诪专讗 讜驻讬专讜砖 讛转讜住驻讜转 诪砖诪注 诇讛讬驻讱 讚讜拽讗 讛讬讻讗 讚讗讬讻讗 诇讗住转驻讜拽讬 讗诐 讬砖 讻讗谉 拽讬讚讜砖讬 砖讟专 注"讬 讗诇讜 讛注讚讬诐 讘讛讗 讗诪专讬谞谉 砖诪讬谉 讗转 讛谞讬讬专 诪砖讗"讻 讗诐 讗讬谉 讻讗谉 拽讬讚讜砖讬 砖讟专 讻诇诇 讘砖讜诐 注谞讬谉 讜讛讜讗 专爪讛 诇拽讚砖讛 讘转讜专转 拽讬讚讜砖讬 砖讟专 砖讛专讬 讻转讜讘 讘讜 讛专讬 讗转 诪拽讜讚砖转 诇讬 讗"讻 讗讬谉 讻讗谉 砖讜诐 拽讬讚讜砖讬 讻诇诇 讜专爪讛 诇砖讞拽 讘讛 讜讗讬谉 讻讗谉 注讬讚讬 拽讬讚讜砖讬谉 讻诇诇 讗诇讗 讚讛专诪"讛 驻砖讬讟讗 诇讬讛 谞诪讬 讗驻讬诇讜 讘拽讬讚讜砖讬 砖讟专 砖驻住讜诇 诇讙诪专讬 讗驻"讛 砖诪讬谉 讗转 讛谞讬讬专 讻谉 谞"诇 谞讻讜谉 讘驻讬专讜砖 讛转讜住驻讜转 讜注讬讬谉 讘住诪讜讱 讜讚讜"拽:


(拽讜谞讟专住 讗讞专讜谉) 砖诐 讗诪专 专讘 谞讞诪谉 讘专 讬爪讞拽 讛讻讗 讘诪讗讬 注住拽讬谞谉 讻讙讜谉 砖拽讬讚砖讛 讘砖讟专 砖讗讬谉 注诇讬讜 注讚讬诐 讜专讘谞谉 诪住驻拽讗 诇讛讜 讻讜'. 讜讻转讘转讬 诇讬讬砖讘 诪"砖 讛讟讜专 讗"注 住讬' 诇"讘 讘砖诐 讛专诪"讛 讝"诇 讚讗祝 讗诐 讛砖讟专 驻住讜诇 砖诪讬谉 讛谞讬讬专 讜专讘讬谞讜 讬专讜讞诐 谞住转驻拽 讘讻讜讜谞转 讛专诪"讛 讜讛讘"讬 讘住' 讘讚拽 讛讘讬转 转诪讛 注诇讬讜 诇诪讛 谞住转驻拽 讘讝讛 讚讙诪专' 注专讜讻讛 讛讬讗 讘砖诪注转讬谉 讜讻谉 转诪讛 讛讘"砖 砖诐 讜诇诪讗讬 讚驻专讬砖讬转 讗"砖 讟讜讘讗 讚讗讚专讘讛 诪住讜讙讬讗 讚讙诪' 诇讻讗讜专讛 诪砖诪注 诇讛讬驻讜讱:


转讜住驻讜转 讘讚"讛 讜专讘谞谉 诪住驻拽讗 诇讛讜 讻讜' 讚讗讬 讗诪专转 讚讗讬谉 爪专讬讱 讙讟 讻讜' 注讚 住讜祝 讛讚讬讘讜专. 讻讘专 讻转讘转讬 讘住诪讜讱 砖讛诪讛专砖"讗 讝"诇 谞讚讞拽 诪讗讚 讘讚讘专讬讛诐 讜诇注谞"讚 谞专讗讛 注讬拽专 诇讙讬专住转 诪讛专砖"诇 讝"诇 讜讻诪讜 砖驻讬专砖 讙"讻 讘住驻专 讚讘专讬 专讬讘讜转 讗诇讗 砖拽讬爪专 讘诪讜讘谉 讜诇注谞"讚 谞专讗讛 讚谞讛讬 砖讛转讜住驻讜转 讻转讘讜 讚讛讬讻讗 讚诪住驻拽讗 诇谉 讗讬 注讬讚讬 讞转讬诪讛 讻专转讬 讗讜 注讬讚讬 诪住讬专讛 讻专转讬 爪专讬讻讛 讙讟 诪住驻拽 讗驻"讛 诇讗 讘专讬专讗 诇讛讜 讛讱 诪讬诇转讗 讘驻砖讬讟讜转 讜讘砖讘讬诇 讻讱 诇讗 讛讬讜 诪讜讻专讞讬谉 诇诪讞讜拽 讛讙讬专住讗 讚讗诐 诇讗讜 讗讬谞讛 诪拽讜讚砖转 讚讗驻砖专 谞诪讬 诇讜诪专 讚讻讬讜谉 讚讛住驻拽 讗诐 讬砖 讻讗谉 拽讬讚讜砖讬谉 讘注讚讬诐 讗讜 诇讗 诪讜拽诪讬谞谉 诇讗砖讛 讗讞讝拽转讛 讘讞讝拽转 驻谞讜讬' 讻讚诪砖诪注 诇讻讗讜专讛 讘住讜讙讬讗 讚驻专拽 讚' 讗讞讬谉 讚祝 诇"讗 讚讚讜拽讗 讘砖谞讬 讻讬转讬 注讚讬诐 讗讞转 讗讜诪专转 拽专讜讘 诇讛 讛讜讗 讚讛讜讬 住驻拽 拽讬讚讜砖讬谉 诪砖讗"讻 讘讻转 讗' 讜诪住讜驻拽讬谉 讗诐 拽专讜讘 诇讜 讗诐 拽专讜讘 诇讛 讗驻砖专 讚讗"爪 讙讟 讗祝 诪讚专讘谞谉 讜讘讗诪转 讚讛讗 诪讬诇转讗 转诇讬讗 讘讗砖诇讬 专讘专讘讬 讜讻诪讛 讞讬诇讜拽讬 讚讬谞讬诐 讘讚讘专 讜讗讬谉 讻讗谉 诪拽讜诪讜 诇讛讗专讬讱 诪"诪 讛转讜住驻讜转 专讜爪讬谉 诇讛讜讻讬讞 讘砖诪注转讬谉 讙讜驻讗 讬爪专讬讱 诇诪讞讜拽 讛讙讬专住讗 讚讗诐 诇讗讜 讗讬谞讛 诪拽讜讚砖转 讚讛讗 注"讻 诪拽讜讚砖转 诪住驻拽 讜爪专讬讻讛 讙讟 讚讗讬 讗诪专转 讚砖驻讬专 讙专住讬谞谉 诇讛 讜拽住讘专 讚讘住驻讬拽讗 讻讬 讛讗讬 讗讬谉 爪专讬讻讛 讙讟 讜讻讚驻专讬砖讬转 讚诪讜拽诪讬谞谉 诇讛 讗讞讝拽转讛 讞讝拽转 驻谞讜讬讛 讗"讻 诪讗讬 讛讗讬 讚拽讗诪专 讘讙诪专讗 讚诪住驻拽讗 诇讛讜 诇专讘谞谉 讛讗 诇讙诪专讬 住"诇 讘讛讗 讻专"诪 讚讗诐 讗讬谞讜 砖"驻 讗讬谞讛 诪拽讜讚砖转 讻诇诇 诪砖讜诐 讚注讬讚讬 讞转讬诪讛 讻专转讬 讜诪讛 诇讬 讗诐 注"讞 讻专转讬 讜讚讗讬 讗讜 住驻拽 讻讬讜谉 讚讘讬谉 讻讱 讜讘讬谉 讻讱 注"讬 注"讞 讗讬谉 爪专讬讻讛 讙讟 讜诇讗 讛讜讜 拽讬讚讜砖讬谉 讻诇诇 讗"讻 诪诪"谞 诇讗 砖讬讬讱 讛讱 讙讬专住讗 讚讗诐 诇讗讜 讗讬谞讛 诪拽讜讚砖转 讜讗驻砖专 诇讜诪专 注讜讚 讘讻讜讜谞转谉 讚讗诐 谞讗诪专 讚讗讬谉 爪专讬讱 讙讟 讘拽讬讚讜砖讬谉 讻讬 讛谞讱 讗"讻 诇讗 砖讬讬讻讬 注讬讚讬 诪住讬专讛 讻诇诇 讘讛谞讱 拽讬讚讜砖讬谉 讻讚驻专讬砖讬转 讘住诪讜讱 讜转讜 诇讗 砖讬讬讱 诇讜诪专 讻诇诇 砖诪讬谉 讗转 讛谞讬讬专 讻诪讜 砖讻转讘转讬 讘讻讜讜谞转 讛转讜住驻讜转 讘讚"讛 砖诪讬谉 讗诇讬讘讗 讚专"诪 讻谉 谞"诇 讜注讚讬讬谉 爪"注:


(拽讜谞讟专住 讗讞专讜谉) 砖诐 讻转讜住驻讜转 讘讚"讛 讜专讘谞谉 讜住驻拽讗 诇讛讜 讻讜'  讻转讘转讬 讚谞专讗讛 诪诇砖讜谉 讛转讜住驻讜转 讚谞讛讬 砖讻转讘讜 讚讛讬讻讗 讚诪住驻拽讗 诇谉 讗讬 注讬讚讬 讞转讬诪讛 讻专转讬 讗讜 注讬讚讬 诪住讬专讛 讻专转讬 爪专讬讻讛 讙讟 诪住驻拽 讗驻"讛 诇讗 讘专讬专讗 诇讛讜 讛讱 诪讬诇转讗 讘驻砖讬讟讜转 讜讗驻砖专 诇讜诪专 讚讻讬讜谉 讚讛住驻拽 讘拽讬讚讜砖讬谉 注爪诪谉 诪讜拽诪讬谞谉 诇讗砖讛 讗讞讝拽转 驻谞讜讬讛 讻讚诪砖诪注 诇讻讗讜专讛 讘驻' 讚' 讗讞讬谉 讚祝 诇"讗 讚讚讜拽讗 讘讗' 讗讜诪专 拽专讜讘 诇讜 讜讗' 讗讜诪专 拽专讜讘 诇讛 讛讜讗 讚讛讜讬 住驻拽 拽讚讜砖讬谉 诪讚专讘谞谉 诪砖讗"讻 讛讬讻讗 砖砖谞讬 讛注讚讬诐 诪住讜驻拽讬谉 讗讬 拽专讜讘 诇讜 讗讬 拽专讜讘 诇讛 讗驻砖专 讚讗"爪 讙讟 讗祝 诪讚专讘谞谉 讜讻谉 讻转讘 讛讘"砖 讘砖诐 讛专"谉 讗诇讗 讚讛专砖讘"讗 讝"诇 讘讞讬讚讜砖讬 讬讘诪讜转 讻转讘 讘砖诐 专"讞 诇讛讬驻讜讱 讜讻讘专 讻转讘转讬 讘讝讛 讘拽讜谞讟专住 讗讞专讜谉 讘住讜讙讬讗 讚驻转讞 驻转讜讞 讘讻转讜讘讜转 讜诇注讬诇 讙讘讬 谞转谉 讛讜讗 讜讗诪专讛 讛讬讗 注"砖 讜讚讘专 讝讛 爪专讬讱 讘讬讗讜专 讙讚讜诇 谞拽讟讬谞谉 诪讬讛讗 讚诪住驻讬拽讗 诇讗 谞驻拽讗 砖讛讜讗 诪讞诇讜拽转 讛拽讚诪讜谞讬诐:


讙诪专讗 诪讻诇诇 讚转"拽 住讘专 讗驻讬' 讗讜转讜 诪诪讜谉 谞诪讬 诇讗 讗诇讗 讘诪讗讬 诪拽讚砖讗 讻讜'  讜讗注"讙 讚诇诪讗讬 讚住"讚 讛砖转讗 注"讻 住讘专 讚讬砖谞讛 诇砖讻讬专讜转 诪转讞诇讛 讜注讚 住讜祝 讜谞转讞讬讬讘 诪讬讚 诪"诪 诇讗 谞讙诪专 讛讞讬讜讘 讗诇讗 诇讻砖讬讞讝讬专 诇讛 讛讻诇讬 讗讝 谞转讞讬讬讘讛 诇诪驻专注 讜讻"讻 讛专砖讘"讗 讝"诇 讘讞讬讚讜砖讬讜 注"砖 讘讗专讬讻讜转 讜讻谉 谞专讗讛 诇讛讚讬讗 诪诇砖讜谉 专砖"讬 讝"诇:





诪专讗讬转 讛注讬谉

注砖讛 诇讬 砖讬专讬讬诐 谞讝诪讬诐 讜讟讘注讜转 讜讗转拽讚砖 讗谞讬 诇讱 讜讻讜'. 讻讘专 讻转讘谞讜 讻诪讛 讝诪谞讬 讚讗讬谉 讘转诇诪讜讚 讛拽讚讜砖 讗驻讬诇讜 讗讜转 诇讘讟诇讛 讜讗驻讬诇讜 诪砖诇 讜砖讬讞讛 讘注诇诪讗 讜讗驻砖专 诇讜诪专 讘诪"砖 讚注讚 砖诇讗 谞砖讗 谞讗讞讝 讘住讘讱 讘驻' 讙讬诪讟专讬讗 驻"转 讜诪驻转讛 讗讜转讜 讜讻砖谞砖讗 诇砖"砖 讗砖转讜 谞拽专讗 诇讞诐 讜谞讬爪讜诇 诪谉 驻"转 砖诇 讙讜讬诐 讜讝讛 专诪讝 砖讬专讬诐 讟讘注讜转 谞讝诪讬诐 专"转 砖讟谉 讜住"转 讙讬诪讟专讬讗 驻转 专"诇 讗转拽讚砖 讗谞讬 诇讱 讜转谞爪诇 诪讗诇讜 讜住"转 注砖讛 诇讬 讬"讛 讚讝讻讜 砖诐 讬"讛 讘讬谞讬讛诐 讜诪讘讟诇讬诐 讛谞讝讻专 讜讚讜拽 讻讬 拽爪专转讬:






image1.png
e 9T WNSE




